text:
16 अप्रैल, 2010 अक्षय तृतीया क दिन कतेक गोटेक लेल क्षत-विक्षत हेबाक दिन भ गेल। एहि लोकक गलती मात्र एतबा छल जे इ भारत क आम जनता क ओहि वर्ग स अबैत छथि, जिनकर जेब आवागमन क लेल साधारण ट्रेन क साधारण श्रेेणी वाला डिब्बा मे सफर करबाक इजाजत दैत अछि। एहि एकटा मजबूरी हुनका नई दिल्ली रेलवे स्टेशन क प्लेटफॉर्म 12 आ 13 क बीच भगदड़ मे फंसा कए अनंतक यात्रा पर पठा देलक या फेर घायल करि देलक। एहि त इ सब सेहो महग टिकट क एवज मे पूरा खातिरदारी क संग हवाई यात्रा करितथि। एतबा त जरूर जे हिनका वो सुविधा सेहो नहि भेटैत अछि जे राजधानी, शताब्दी सन ट्रेन मे सफर करिनिहार कए भेटैत अछि। पैघ लोकक एहि ट्रेनक प्लेटफॉर्म आखिरी क्षण मे नहि बदलल जाइत अछि। संग-संग दुपहरिया मे प्लेटफॉर्म पर बाट तकबा लेल सेहो पैघ लोक मजबूर नहि छथि, हुनका लेल प्रतीक्षालय बनल अछि। अछि। नई दिल्ली रेलवे स्टेशन पर मामूली सुविधा क अभाव, नीतिगत निर्णय क क्रियान्वयन मे अनावश्यक विलंब आदि रेलवे क प्रबंधकीय विफलता, अक्षमता कए देखा रहल अछि। रेल मंत्रालय अपन खामी कए सुधारि लिए त फेर यात्री कए सेहो इंतजार करबा स ल कए प्लेटफॉर्म, सीढ़ी, ओवर ब्रिज पर चलबा आ ट्रेन पर चढ़बा क सलीका ठीक स सिखाउल जा सकैत अछि, ककरो एहि मे की आपत्ति भ सकैत अछि। सवाल उठैत अछि जे रेलवे अपन गरीब यात्री लेल न्यूनतम सुविधा देबा लेल कहिया तैयार होएत। किया कि बिहार जेबा लेल ओहि भीड़ मे मौजूद ककरो लग हवाई यात्रा या रेलवे क पैघ लोकवाला ट्रेन में जेबाक विकल्प नहि छल। अन्यथा भगदड़ क शिकार कोई शौक स नहिहोइत अछि।
ममता बनर्जी इतबा पैघ दुर्घटना क बावजूद नैतिक जिम्मेदारी लेबा क स्थान पर कहलथि जे एहि घटना लेल यात्री अपने दोषी छथि, जखन कि ओ इ कहबा लेल जनताक सामने अबितथि जे यात्री कए अपन सुरक्षा क लेल स्वयं सतर्क रहबाक चाही। जाहिर अछि लोक सतर्क छलथि, अन्यथा मृतक क संख्या 2 नहि 20 सेहो भ सकैत छल। जखनकि रेलवे क सतर्कता क आलम इ अछि जे स्टेशन पर प्राथमिक उपचार क साधन सेहो उपलब्ध नहि अछि, जेघायल कए तत्काल राहत देल जा सके।
रेल मंत्री ममता बनर्जी आम आदमी क परिवहन क कमान अपन हाथ मे रखबाक बावजूद ओकर पीड़ा शायद नहि बुझैत छथि। सूती साड़ी आ हवाई चप्पल पहरि कए आम आदमी क बराबरी नहिकैल जा सकैत अछि। एकरा लेल पैघ आ मजबूत कलेजा चाही, जे भीड़ मे ठूंसि-ठूंसि कए सफर करबाक हिम्मत दिए, अनारक्षित डिब्बा मे मोटरी मे अपन गृहस्थी क संग-संग कीड़ा-मकोड़ा क तरह घुसि जेबाक हिम्मत दिए आ सुविधाहीन प्लेटफॉम पर मौसम क परवाह केने बिना ट्रेन क अंतहीन इंतजार करबाक सब्र दिए। दरअसल भारत क गरीब जनता कए कोनो तरहक राहत नहि देबाक कसम सरकार आ प्रशासन तंत्र खा रखने अछि। राहत क नाम पर खैरात बांटबा क प्रवृत्ति विकसित भ गेल अछि। फेर इ उम्मीद कोना कैल जा सकैत अछि जे केवल आ केवल जनता क सुविधा कए ध्यान मे रखैत काज कैल जाएत। 2004 नवंबर मे सेहो एहि स्टेशन पर छठ पूजा क पहिने भगदड़ मचल छल। ओकर बाद निर्णय लेल गेल जे आनंद विहार टर्मिनल शीघ्रातिशीघ्र प्रारंभ कैल जाए। पिछला छह साल स रेलवे एहि पर विचार करि रहल अछि। गरीब रथ हुए या दुरंतो, रेल मंत्रालय अखबार मे छपेबा लेल जे दावा करै मुदा गरीब लोकक पीड़ादायक सफर कए एहि स कोनो खास राहत नहि भेटल अछि। दुनिया क सबस पैघ रेलवे तंत्र क हाल इ अछि जे दुर्घटना भेलाक एक दिन बाद तक एकर असली कारण क जानकारी ककरो नहि अछि। एहन मे त बस एतबा कहल जा सकैत अछि जे ममता जी पहिने अपने रेल मंत्रालय चलेबाक सलीका सीखू, फेर गरीब जनता कए ट्रेन पर चढ़बाक सलीका सिखाउ।


c: text/html

text:
पटना। राज्य सरकार भ्रष्टाचार क मामला उजागर करि एहि मे लोकसेवक कए बेनकाब करनिहार कए 50 हजार तक क पुरस्कार राशि प्रदान करै जा रहल अछि। लोकसेवक क दायरा मे विधायक, सांसद आ अधिकारी सब गोटे अबैत छथि। पुरस्कार प्रदान करबा लेल गुप्त सेवा कोष आ पुरस्कार कोष क निगरानी विभाग मे गठन भ चुकल अछि। भ्रष्टाचार खत्म करबाक लेल एक दिस दिल्ली मे अन्ना अनशन पर छथि तो दोसर दिन बिहार मे राजग सरकार के कए बाद एक कानून आ योजना आनि कए केंद्र क समक्ष मजबूत उदाहरण प्रस्तुत कए रहल अछि।
एहि योजनाक संबंध मे उपमुख्यमंत्री सुशील कुमार मोदी कहला जे एनडीए सरकार भ्रष्टाचार क मोर्चा पर पहिने स काज करि रहल अछि। लोक कए सेहो एहि दैत्य क सफाया मे सहयोग करबाक चाही। जे एहि काज मे सहयोग करत ओकरा पुरस्कार देल जाएत। पुरस्कार मे ग्यारह हज़ार स पचास हज़ार टका आ एकटा प्रशस्ति पत्र देल जाएत। ओ कहला जे भ्रष्टाचार क मामला क सुनवाई क लेल छह विशेष कोर्ट बनाउल गेल अछि। गवाह कए एबा-जेबा लेल खर्च अर्थात बस भाड़ा अथवा द्वितीय श्रेणी एसी स्लीपर क किराया देले जा रहल अछि। एकर अलावा हुनका भोजनादि लेल दू दिन तक दू सौ रोज देबा क प्रावधान कैल गेल अछि। मोदी कहला जे पूर्व स बनल भ्रष्टाचार निवारण अधिनियम 1988 क धारा 13 (1) क तहत आय स बेसी संपत्ति क 87टा मामला दर्ज भेल अछि जाहि मे स 19टा मामला मे संपत्ति जब्त करबाक लेल विशेष अदालत मे मुकदमा कैल गेल अछि। जाहि मे 23.22 करोड़ क संपत्ति निहित अछि। मोदी कहला जे आय स बेसी संपत्ति मामले मे छानबीन करि जब्ती क कार्रवाई कैल जा रहल अछि। पांचटा केस मे कोर्ट संपत्ति जब्त करबाक आदेश देलक अछि। ओहि मे स तीन गोटे अपील मे सर्वोच्च न्यायालय मे गेल छथि, जाहि मे आईएएस एस.एस.वर्मा, सहायक पटना कोषागार गिरीश वर्मा आ परिवहन विभाग क प्रवर्तन अवर निरीक्षक कपिलमुनि राय शामिल छथि। आईएएस वर्मा क अपील खारिज भ चुकल अछि। ज्ञात होई जे मुख्यमंत्री बिहार मे लोकपाल बिल क पहिने सहमति द देने छथि आ घोषणा केलथि जे बिहार मे मुख्यमंत्री पद सेहो लोकपाल क दायरा म रहत।

robotstxt: allowed

filter: keep


text:
— कृति नारायण झा।
मिथिला आ पावनि तिहार एक दोसर केर सहोदर कही तऽ अतिशयोक्ति नहि होयत। चैत मासक अंतिम दिन आ बैसाखक पहिल दिन में इ पावनि जूङि शीतल समस्त मिथिला में अत्यंत श्रद्धाक संग मनाओल जाइत अछि। एहि विषय में कहल जाइत अछि जे चैत मास में बनाओल गेल बरी मैथिल बैसाख मास में बसिया के रूप में खाइत छैथि। कतेको स्थान पर सतुआ सतुआइन के नाम सँ प्रसिद्ध इ पावनि मिथिला में जूङि शीतल के नाम सँ जानल जाइत अछि। जूङि केर तात्पर्य जूङनाइ आ शीतल अर्थात ठंढा। बैसाख मासक गर्मी सँ शीतल पयवाक लेल संगहि जूङयवाक क्रम में एहि पावनि केर आनन्द अद्भुत होइत छैक। भोरे भोर माता जी एकटा लोटा में ठंढा पानि आनि कऽ आंजुर में पानि लऽ कऽ माथा पर छीटैत जुङू बौआ कहि कऽ एहि पावनि केर शुभारम्भ कयलनि ओमहर आई भोरहि सँ लीलाधर काका ओहिठाम नेना भुटका के जमघट लागल छैक। छोटका काका पतरकी बाँस के टुकङा टुकङा काटि क फुचुक्का बना रहल छैथि। हमहुँ लाइन में ठाढ भ गेल छी ।एकटा फुचुक्का हमरो हाथ में आयल। ई पावि हमर प्रसन्नता केर कोनो ठेकाना नहिं लागि रहल छल जेना स्वर्ग केर सिंहासन भेटि गेल हो।। बाल्टी में पानि भरि क आमक मज्जर सभ पर फुचुक्का सँ पटा रहल छी। रस्ता में बाट बटोही के देह पर सुखायल कपङा देखि फुचुक्का सँ भीजा रहल छी तावत ओमहर सँ देखैत छी जे गामक मलहटोली के धिया पूता एक हेंज में थाल आर कादो सँ बोरल आबि रहल अछि आ सभ मिलि क हमरो अपन रंग में रंगि दैत अछि। समय कोना एतेक जल्दी कटि गेल से पतो नहिं चलल। बन बाली बाबी के आँगन में बरी छना रहल छैक आ काल्हि भोर में बसिया बरी आ बसिया भात खायल जेतैक। बरी सभक हाथक बनाओल नहिं फूलैत छैक आ एहि क्रम में बन बाली बाबी गाम भरि में बरी बनयबा मे नामी छैथि। हिनका सभक ओहिठाम लोक प्रेम सँ बजा कऽ लऽ जाइत छैन्ह आ ओहि ठाम बाबी बरी बनबैत छैथि। बसिया बरी भात खयवा में अत्यंत स्वादिष्ट लगैत छैक एहि पाबनिमे। इ पावनि अत्यन्त रमणगर होइत छैक ।भोर सँ लऽ कऽ दुपहरिया धरि हमरा लोकनि थाल माटि आ पानिक संग खेलाइत छलहुँ तऽ दुपहरिया के बाद नहा धो कऽ हाथ में लाठी लऽ कऽ गामक बाध में शिकार खेलेवाक लेल जाइत छलहुँ। गामक सभ धिया पूता गीदर के खिहारैत रहैत छल। एहि बाँसबोनी में तऽ एहि खरही के बोन में गीदर नुकाएल अछि कहि कऽ खूब आनन्द केर अनुभूति होइत छल। गीदर नहिंयों देखेला पर उघो उघो सभ करैत छल। समस्त वातावरण में प्रसन्नता केर माहौल रहैत छलैक। शिकार खेलेबाक पश्चात् कुम्मरि पोखरि के मैदान में गामक खलीफा लोकनि कुश्ती लङैत छलाह जिनका गामक मुखिया के दिस सँ जीतै बला खलीफा के इनाम देल जाइत छलैक। हम सभ ओहि ठाम सँ अन्हार भेलाक बादे अपना ओहिठाम अबैत छलहुँ ।धन्य मिथिला धन्य मिथिला केर माटि आ धन्य मिथिला केर पावैन-तिहार .🙏🌹💐


text:
ज्याक एफ्रोन
ज्याकरी डेभिड अलेक्जान्डर एफ्रोन (जन्म अक्टोबर १८, १९८७)[१] एक अमेरिकी अभिनेता आ गायक छी । एफ्रोन २००० कऽ प्रारम्भमे अभिनय शुरू केने अछि । डिज्नी च्यानलक चलचित्र हाईस्कुल म्यूजिकल, डब्लूबीक शृङ्खला समरल्याण्ड आ २००७ कऽ चलचित्र हेयरस्प्रे मार्फत ओ लोकप्रिय भेल अछि । [२] एफ्रोनन १७ अगेन, मी एण्ड ओर्सन वेलेस, चार्ली सेन्ट क्लाउड, न्यू इयर्स इभ आ द लक्की वान आदि चलचित्रमे मूख्य भूमिका निभाने अछि ।
बाल्यकाल[सम्पादन करी]
सन्दर्भ सामग्रीसभ[सम्पादन करी]
- ↑ "Zac Efron Biography", TVGuide.com, अन्तिम पहुँच अक्टुबर १६, २०१३।
- ↑ "Zac Efron Joins Cast of Hairspray", CBS Studios, जून २६, २००६, अन्तिम पहुँच अगस्त १५, २००६।
बाह्य जडीसभ[सम्पादन करी]
- आधिकारिक पृष्ठजाल
- ज्याक एफ्रोन इन्स्टाग्राम पर
- इन्टरनेट चलचित्र भण्डारणमे ज्याक एफ्रोन
- ज्याक एफ्रोन अलरोभीमे
- Zac Efron at TV Guide


text:
मनीष कर्ण, जनकपुरधाम। १० अप्रैल, २०१६. मैथिली जिन्दाबाद!!
मिथिलाक बेटी मिस नेपाल इन्टरनेशनल केर खिताब जितलनि
ओ मिस नेपाल इन्टरनेशनल रनरअप केर उपाधि सँ विभूषित भेलीह अछि। मिथिला-मधेशक बेटी सेहो राष्ट्रिय स्तरपर होमयवला प्रतियोगिता मे अप्पन क्षमता, दक्षता आ कुशलता सँ भरल प्रदर्शन करैत ई ऐतिहासिक जीत हासिल करबा मे सफल भेलीह अछि।
थारु समुदाय केर प्रतिस्पर्धी वर्षा लेखी मिस नेपाल 2016 केर सेकेन्ड रनर अप बनैत आब मिस नेपाल इन्टरनेशनल केर खिताबी उपाधि जीतय मे सफल भेलीह अछि। उपाधिक संग-संग पचास हजार टाका नगद राशि आ नेपाल वायुसेवाक टिकट मनचाहा स्थान पर उड़ान भरबाक लेल सेहो प्राप्त कएलीह अछि। ओ आब मिस नेपाल इन्टरनेशनल मे नेपालक प्रतिनिधित्व करती। राजधानी काठमांडु स्थित अन्नपूर्णा होटल मे भेल प्रतियोगिता मे अन्तिम प्रतिस्पर्धाक लेल (१९) उन्नैस अन्य प्रतिस्पर्धी केँ पराजित करैत ई सफलता हुनका आइ एहि मंजिल पर ठाढ केलक जे कल्पना सँ इतर अछि, ओ कहैत छथि। मिस नेपाल केर शीर्षक अन्तर्गत अस्मी श्रेष्ठ आ फस्ट रनर अप रोशनी खत्री सेहो एहि प्रतियोगिता मे सफलता हासिल कएलनि अछि।
नेपालक पुर्वी तराइ केर जिल्ला सप्तरीक फत्तेपुर निवासी बाइस वर्षिया वर्षा वातावरण विज्ञान सँ बीएस्सी में अध्ययनरत छथि। पाँच फीट छ इन्च उंचाइ रहल वर्षा चित्रकला व नृत्य मे सेहो रुचि रखैत छथि। भविष्य मे कुशल राजनीतिज्ञ बनबाक लक्ष्य रखैत वर्तमान मे पर्यावरण केर दुषित होयबा पर चिन्ता व्यक्त करैत ओ कहली “भविष्य मे वातावरण संरक्षण सम्वर्धनक लेल सेहो योजना सब बना रहल छी।” मिथिलाक रीतिरिवाज, रहन-सहन मे पलल बढल वर्षाक मुख्य पहिरन साडी ब्लाउज पसिन करैत छथि। तहिना ओ वातावरणीय क्षेत्र मे संलग्न भऽ सेहो बहुत रास काज सब केने छथि यथा- नेफिन, डब्लुडब्लुएफ, क्लिनअप नेपाल आ क्लिन इनर्जी संस्था संग आबद्ध रहि एहि क्षेत्र मे अपन योगदान देने छथि।
एक फराक प्रसंग मे ओ कहैय छथि – “मिस नेपाल अपना लेल मात्र सुन्दरीक प्रतियोगिता नहि भऽ महिला सशक्तीकरणक केर आवाज बुलंद करबाक सेहो एकटा प्लेटफार्म थीक। मिस नेपालक ताज विज्ञापन, म्युजिक भिडियो या फिल्म मे भूमिका अदा करबाक लेल खाली नहि अछि। तहिना आगु कहली – “हमरा सन व्यक्ति वा समुदाय जेकरा राज्य पक्ष सऽ हमेशा विभेदक मुंह देखय पड़लैक, अखनो धरि विभेदक झेल मे फँसले अछि। तें हमरा लेल ई खिताबी जीत बहुत पैघ अवसर बनिकय प्रस्तुत भेल अछि। जतय मैथिली थारु महिला सभक अवाज केर राजनीति आ नीतिक माध्यम सँ सेहो उठा सकब – ई भविष्यक योजना अछि ओ बतेलनि।


text:
मधुबनी। 22 जनवरी। [विनोद शंकर झा लड्डू] युगांतर ट्रस्ट,पटना केर तत्वावधान मे पंडित ताराकान्त झा स्मृति क्रिकेट टूर्नामेंट, शिवनगर मैदान पर खेलल गेल। मिथिला कप 2018 केँ पाँचम लीग कैल्हि रवि दिन पिलखवाड़ गुणा एलेवेन आओर युवा क्रिकेट क्लब सन्हौलीक बीच जीत आ हारक कशमकश रोमांचक मुकाबला मे विजेता टीम पिलखवाड़ गुणा एलेवेन16हम ओवर मे दू विकेट शेष रैहते टाॅस जीत पहिने बल्लेबाजी करे आयल सन्हौली टीम केँ निर्धारित 20 ओवर मे देल गेल 115 रनक आसान लक्ष्य केँ हासिल क' लेलक।
नीक गेंदबाजी आओर क्षेत्ररक्षण करैत गुना एलेवेन टीम 20सम ओवर मे सन्हौली टीमक सभ विकेट ल'केँ एक समय बड़का स्कोर दिस बढ़ी रहल टीम केँ मात्र 114 रन पर रोकी देलक। गेंदबाजी करे आयल सन्हौलीक टीम पावर प्ले मे उम्दा गेंदबाजी आओर बेहतरीन कैच पकड़ैत गुना एलेवेन टीम टीमक लेल आसान देखार द' रहल लक्ष्य केँ मुश्किल क' देना छल।
लगातार एक केँ बाद एक विकेट गिरलाक बादो गुना एलेवेन टीमक बल्लेबाज सभ सिंगल डबल रन लेबाक बजाय बाउंड्री मे विश्वास करैत आठ विकेटक नुक्सान पर 99 रन बना लक्ष्यक नजदीक पहुंच गेल। जाता गुना एलेवेन टीम जीत सँ मात्र 16 रन दूर छल तेँ ओतहि सन्हौली टीम जीतक लेल मात्र दू विकेट दूर छल। गेंदबाजी मे जलवा देखा चुकल रजा एहि फंसल मैच मे गुना एलेवेन टीमक लेल संकट मोचन बनी बेहतरीन बल्लेबाजी करैत महत्त्वपूर्ण 26 रन बना अप्पन टीम केँ विजय दियौलनि।
शिवनगर मैदान पर दर्शक सभ मैचक भरपूर आनंद उठौलनि आओर दुनू टीमक प्रदर्शन केँ खूब तारीफ कएलनि। टूर्नामेंटक सचिव समीर कुमार मोनू मैन ऑफ द मैचक पुरस्कार किफायती गेंदबाजीक संग एक विकेट आओर नाबाद 26 रन बनबै बला मो. रजा केँ देलनि ओतहि टूर्नामेंटक अध्यक्ष सह मैरीन चीफ इंजिनियर विनोद शंकर झा लड्डू उपविजेता टीमक कप्तान केँ सांत्वना पुरस्कारक रूप मे कप देलनि। ओतहि पिलखवार टीमक कप्तान गुना कमिटी केँ सदस्य अंपायर शैलेन्द्र कुमार मिश्र, कुंदन, मैथिली काॅमेंटेटर अक्षय आनंद सन्नी सहित आन सदस्य कृष्णा, मुरारी, अजित गोलू ,राजू, राजीव बामदेव, आओर उपस्थित अभिभावक सभकेँ टूर्नामेंटक अनवरत आओर स्तरीय संचालनक लेल आभार व्यक्त कएलनि।
युगान्तर ट्रस्ट द्वारा प्रायोजित मिथिला कप- 2018 - लीग मैच स्कोर विवरण;
पांचम लीग मैच
Y.C.C. सोनहौली vs गुणा IX, पिलखवाड़
टाॅस - सोनहौली (बल्लेबाजी)
सोनहौली - 114/10(19.3 ओवर)
पिलखवाड़ - 115/8 (15.4 ओवर)
परिणाम- गुणा XI 2 विकेट सँ विजयी
मैन ऑफ द मैच- मो. रजा, गुणा XI (26 रन 1 विकेट)


text:
दरभंगाः[प्रणव चौधरी] दरभंगा जिलाक मनीगाछी प्रखंडक शखवार गांवक "शिल्पी समीक्षा" अमेरिका केर सेंट लूइस में आयोजित भेल 10वाँ इंटरनेशनल एयरोसोल कॉन्फ्रेंस में बेस्ट पोस्टर अवार्ड जीत कs समस्त मिथिलावासी केर नाम रौषन केलैन । एही कॉन्फ्रेंस में 48 देश केर 15 सौ प्रतिभागी हिस्सा लेने छल। पुरा भारत सs अकेले शिल्पी प्रतियोगिता में भाग लेने छलैथ । कॉन्फ्रेंसक आयोजन अमेरिकन एसोसिएशन ऑफ एयरोसोल रिसर्चक द्वारा कैल गेल छल। शिल्पी साउथ बिहार सेंट्रल यूनिर्विसटी सs एमएससी केने छैथ आओर अखन वर्तमान में इंडियन इंस्टीट्यूट ऑफ साइंस एजुकेशन एंड रिसर्च भोपाल सs पीएचडी क रहली हैं । शिल्पीक पिता स्व डॉ. ज्ञानानंद दास मधुबनी केर कलुआही में प्राथमिक स्वास्थ्य केंद्र के प्रभारी छलैथ। हुनक पिता के असमय ही निधन 1999 में भेलाक बाद शिल्पी केँ माँ शीला दास हुनक लालन-पालन केलखीं। तीन बहिन और एगो भाई में सबसँ छोट बहिन शिल्पी पढ़ाई में बचपन सs ही तेज छलैथ। हुनक माँ उच्च शिक्षा करेबाक लेल प्रोत्साहित केलैन । शिल्पी पटना साइंस कॉलेज सेँ इन्वायरमेंटल साइंस में डिस्टक्शिंनक साथ बीएससी केली आओर सेंट्रल यूनिर्विसटी ऑफ साउथ बिहार सs पोस्ट ग्रेजुएशन केलैथ ।
अखन वर्तमान में शिल्पी भोपालक प्रतिष्ठित इंडियन इंस्टीट्यूट ऑफ साइंस एजुकेशन एंड रिसर्च में डॉ. रामा सुंदर रमन केर मार्गदर्शन में शोध कs रहली हैं । शिल्पी कतेको परीक्षा में नीक अंक सs सफलता सेहो हासिल कs चुकल अछि। 2017 में सेहो शिल्पी अमेरिका में कॉन्फ्रेंस में भाग लेने छली, सीएसआईआर स्पॉन्सर केने छल।
#मिथिलाक नाम रोशन # अमेरिका # मैथिली समाचार


text:
SUJATPUR :: सुजातपुर
सुजातपुर- मधुबनी जिलाक बेनीपट्टी अनुमंडल के मधवापुर ब्लॉक के अंतर्गत आबय वाला पिरौखर पंचायतक ई गाम मटिहानी बॉर्डर स 16 किमी दक्षिण आ जानकी जन्मस्थली पुनौरा धाम स 36 किमी पश्चिम में NH 527C पर अवस्थित अइछ। एहय गामक आईएएस डॉ भारतेंदु कुमार सिंह वर्तमान में वित्त मंत्रालयक व्यय विभाग में निदेशक के पद पर अपन सेवा द रहल छैथ।
एहि गामक मंच सँ जुड़ल लोक छथि :-
एहि गामसँ जुड़ल आर जानकारी संकलन हेतु 8826566136 वा manchmaithil@gmail.com पर पठा सकय छी। एहि गामक लोक अपन समस्या वा सुझाव लेल एहि गामक व्हाटसप ग्रुप सँ जुड़ि सकय छी जकर लिंक अछि :


text:
सियाराम झा सरसक कविता: धरि प्रश्न ई उठैए
ई नव प्रस्तुति झारखंड मिथिला मंच द्वारा प्रकाशित आदरणीय सरस केर गोल्डेन जुबिली मैथिली सेवावर्ष यानि ५० वर्ष पूरा भेलाक उपलक्ष्य मैथिली पाठकवर्ग लेल उपलब्ध भेल अछि। मूल्य अछि २०१ टाका। प्रकाशक केर नंबर अछि – ९३३४२२४८७०, ९४३१५००९८२ आ प्रकाशक संयोजन केनिहार मनोज मिश्र द्वारा जे समाद देल गेल अछि ताहि मे एतबी लिखब बड़ पैघ संकल्प आ प्रतिबद्धताक द्योतक अछि:
“हँ, मुदा बसंत आगमनक सूचना जेना कोइलीक कू-कू सँ, मज्जरक महमही सँ एवं पतझड़क पश्चात् नव-पल्लव-किसलय सँ आगुवे-आगू भेटैत जाइछ, तहिना एहि मिथिला मंचक सेहो परिचयात्मक क्रिया-कलाप मौखिल आलाप-विलाप सँ नहिं, ठोस एक पर एक कार्यक्रम द्वारा देबाक चेष्टा कएल गेल अछि।”
लेखक सरसकेर पुरोवाक् सेहो सदा पूर्वहि जेकाँ रसक धारा अपन अनवरत सेवा आ समर्पण भावसँ बहाबैत अछि:
ई पचासम वर्ष थिक आराधना केर
शब्द-पूजन भावना सद्भावना केर
कथा-कविता-गीत-गजलक खेत जोती
बीज जोगइ छी सतत संभावना केर॥
“हे हमर लाख-लाख बन्धु-बान्धव! मानस-मंदिर मे विराजैत काव्याक सितार मे आइ पचासम तार कसा गेल अछि, तेँ झंकार मे थोड़े आर वृद्धि सूनि सकब अपने लोकनि, से विश्वास आ धैर्य राखल जाय।”
रचनाकार अपन सब मर्म केँ रखैत अन्त सेहो जबरदस्त आह्वानक संग करैत छथि, स्वाभाविके अपन जीवनक ढलकानो पर हिनक ओज ओतबे प्रभावशाली अछि जे एहि तरहक संकल्पशक्तिकेँ उजागर करैत अछि, ५० वर्ष तऽ सेवाक भेल, उमेर बेसिये अछि, मुदा जोश केहन से एहि पाँति मे देखू:
एतऽ मेहीं सँ मेहीं ध्वनिक हम आभास सब लीखब
जमीनक बात पहिने, तखन हम आकाश सब लीखब
रडारक चतुर्दिक सीं.बैंड-ऐंटीना सरस लागल
हरेका भेजा सँ तिकड़म काछि, बकलम खास सब लीखब॥
-सियाराम झा सरस
२९.०३.२०१५.
आर ११ अप्रैल २०१५ दिन विराटनगर केर ‘अन्तर्राष्ट्रीय मैथिली कवि सम्मेलन-२०१५’क प्रमुख अतिथि श्री सरस केर सरस गजल संध्या मे एहि पोथीक टाइटल ‘धरि प्रश्न ई उठए अछि’ केर ओ गीत राखल जा सकल:
झाजी केँ राज चाही, ठाकुरकेँ राज चाही
चौधरिकेँ राज चाही, मिसरो केँ राज चाही
धरि प्रश्न ई उठैए – भेटतै तँ कोना भेटतै –
जौं दृष्टिहीन मैथिल, नेतृत्वहीन मिथिला!
मडुआ-गहूम मिलतै, मिलतै तऽ एक होएतै
जौं हाथ-माथ मिलतै – सार्थक विवेक होएतै
मोची आ दास बेसी काबिल हेतै जौं झासँ –
निश्चय करी जे ओकरे राज्याभिषेक होएतै
धरि प्रश्न ई उठैए – होएतै तऽ कोना होएतै –
जौं त्यागहीन मैथिल, अनुरागहीन मिथिला!
जौं लोकवेद जागत तँ गाम-नगर जागत
जैकन समाज जागत – आलस्य-द्वेष भागत
खेतो पथाड़-गाछो-कुकुरो-बिलाड़ि-पशुओक
उर्जा हेतैक निसृत, सयगुन हेतैक तागत
धरि प्रश्न ई उठैए – देखब तऽ कतऽ देखब –
जौं मानहीन मैथिल अभियानहीन मिथिला!
डंका मे चोट पड़तै, तासा जौं गड़गड़ेतै
थारी घड़ीघंटा घर-घर सँ घनघनेतै
चक्का तऽ होउक जाम आ पदत्याद करथु प्रतिनिधि
दरबार हाँल धरि मे ई शंख गनगनेतै
धरि प्रश्न ई उठैए – सुनबै तऽ कोना सुनबै –
जौं रक्तहीन मैथिल आ शक्तिहीन मिथिला!
खाकीक जोर चाही, खद्दर के जोर चाही
गंगाक संग कोसी-कमला हिलोर चाही
चानक मुहेंठ पर अछि गुजगुज अन्हार पसरल
तेँ मांग अछि समय केर शोनिताएल भोर चाही
धरि प्रश्न ई उठैए – पायब तऽ कोना पायब –
जौं जोशहीन मैथिल, आक्रोशहीन मिथिला!
एहि पोथी मे आदरणीय सरस केर समस्त रचना मे क्रान्तिक संदेश अछि। विदित हो जे विद्यापति जेना अपन पौरुष आ पुकार सँ सबहक पुरुष केँ जगबैत छथि, तहिना सरस केर समस्त रचना केहनो सुसुप्त केँ हिला-हिलाकय जगा दैत अछि। हम स्मृति मे आनि रहल छी ओ एक सरस रचना जे २०१० मे विरेन्द्र सभागृह मे आयोजित दुइ-दिवसीय विद्यापति स्मृति पर्व समारोहक समापन सत्र मे आदरणीय धीरेन्द्र प्रेमर्षि आ आदरणीय सुनील मल्लिक (मिनाप) द्वारा संयुक्त गान कैल गेल छल आ सुननिहार सबहक आँखि सँ दहो-बहो नोर बहय लागल छल:
शोणित मे कलम बोरि अपन नाँ कढा लिहें
हमरा चढौने होहु तऽ बलियो चढा दिहें….
पोखैर खुना के राखि देने जा रहल छियौ…
सट्ठा जँ होहु तऽ घाट सब पक्के मढा लिहें….
बेर-बेर प्रणाम जे अपन रचना सँ प्रवीण आ हमरहि समान अनेको अभियानीकेँ नव पुरुषार्थ प्रदान कय रहल छी।
हरि: हर:!!


text:
कोरोनावायरस महामारी कें देखैत देशव्यापी लॉकडाउनक बीच लोकप्रिय टीवी शो 'ऑफिस ऑफिस' केर पुन: प्रसारण शुरू भेल अछि. शो मे पंकज कपूर सेवानिवृत्त स्कूल मास्टर मुसद्दीलाल त्रिपाठी केर भूमिका निभा रहल छथि, आ व्यंग्यपूर्ण तरीका सं भ्रष्ट कार्यालय सब मे काज करैत नजरि आबि रहल छथि.
सोनी सब टीवी पर 'ऑफिस ऑफिस' - Office Office on SAB TV
शो केर वापसीक खबरि सुनि, अभिनेता देवेन भोजानी, जे एहि शो मे एक महत्वपूर्ण भूमिका निभओने छथि, ओ भावुक भ' गेलाह. भोजानी कहलनि, "हमरा जानि बहुत नीक लागि रहल अछि जे 'ऑफिस ऑफिस' फेर सं प्रसारित भ' रहल अछि. हम सब 2001-2002 मे शो बनओने छलहुं, आ लगभग दू दशकक बाद ई फेर सं ऑन एयर होएत. ई शो एखनो भरोसेमंद अछि, जेना एक आम आदमी तखन पीड़ित होइत अछि जखन ओकरा भ्रष्ट लोक सभक कार्यालय मे कोनो काजक जरूरति पड़ैत अछि."
ओ कहलनि, "लॉकडाउन केर अवधि मे, जखन समूचा दुनिया तनाव, दर्द आ उदासी सं तीतल अछि, 'ऑफिस ऑफिस' लोकक मोन डाइवर्ट करबाक काज करत. हम अपने ई शो देखबाक लेल उत्सुक छी."
ज्ञात हो जे 'ऑफिस ऑफिस' 12 अप्रैल सं सोनी सब पर सांझ 6 बजे ओ राति साढ़े 10 बजे प्रसारित भ' रहल अछि. पंकज कपूर एहि धारावाहिक मे एक रिटायर स्कूल मास्टर मुसद्दीलाल त्रिपाठी केर भूमिका निभओने छथि. एहि शो केर कहानी सं पता चलैछ जे मुसद्दीलाल अपन काज करएबा लेल कोना सरकारी दफ्तर सब मे चक्कर लगबैत छथि, हुनका की-की संघर्ष करए पड़ैत अछि.
कहैत चली जे एहि शो मे मिथिलाक नामचीन अभिनेता संजय मिश्र सेहो देखबा मे अबैत छथि. एखन त' संजय बाबू बॉलीवुड फ़िल्मक उम्दा कलाकार रूपें ख्यात भेल छथि. हुनका हम सब एहि शो मे फेर टीवी पर देखि सकब. किछु दिन पहिने दरभंगा फिल्म क्लब द्वारा अभिनेता संजय मिश्र कें सम्मानित कएल गेल छलनि.
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)
Tags: News कला-संस्कृति खेल-मनोरंजन सिनेमा हालचाल


text:
— भावेश चौधरी।
मिथिला में गोसाउनिक पूजा पीढ़ी दर पीढ़ी चलि आबि रहल अछि।हर गोत्र के अधिकांशतः अपन भिन्न कुलदेवता/ देवी होइत छथिन,लेकिन सबहक स्वरूप एक समान- मनोरम, वात्सल्यमयी,कल्याणकारी,दयामय आ फलदायनी।।मिथिला में कुलदेवता/देवी के उपासना गोसाउनिक रूप में परंपरागत तरीका सा होबैत आइब रहल अई। कुलदेवता/देवी के चयन के आधार के कोनो बुझल वृतांत हमरा लग उपलब्ध नै,लेकिन शायद कुलक पूर्वज के जाहि भगवान/भगवती सा मनोकामना पूर्ण भेलनि और जिनकर स्मरण मात्र सा सब रोग,शोक,दुख, दारिद्र्य आदि सा मुक्ति प्राप्ति भेलनि, हुंका ओ परिवार कल्याण हेतु कुल देवता बना गोसाउन घर मे स्थापित केलनि। हुनकर पूजा के ई परंपरा वंशानुगत चलईत रहल।अहि धार्मिक परंपरा में कोनो तरह के संशोधन अमंगलकारी मानल गेल।
दियादी बखड़ा के बाद घरक बटवाड़ा आ नया घर निर्माण शुरू भेल।लेकिन गोसाउन घर आ कुलदेवता के स्थानांतरण के अनुमति अपन संस्कृति में नै अछि।एक जगह स्थापित भेल भगवान/भगवती के दू मूंह बनबई के आज्ञा नै। लेकिन विभिन्न शास्त्रीय पद्धति द्वारा नया घर में प्राण प्रतिष्ठा स्वीकार्य अछि।अलग अलग जगह सा माईट पाइन आइन,धार्मिक रीति रिवाज सा पूजा करा नया गोसाउन घर स्थापित भा सकैत अछि ।आ सेहो अपन डीह के क्षेत्रफल में।नित्य पूजा के अलावा सब मांगलिक कार्य में गोसाउन घर में विशेष पूजा,आंचैर बदलनाई, पातैर देनाइ आदि के हरदम सा महत्व रहल।
विभिन्न कारण सा गांव सा पलायन बढ़ल।किछु पलायन अस्थाई भेल(जे दूर रहितो बीच बीच में गांव अबैत छथि,गांव के कार्यक्रम सा जुडल रहैत छथि),लेकिन किछु पलायन स्थाई भा गेल।पूर्वजक जमीन,मकान, गाछी, पोखइर सब छोरि नया शहर/राज्य/देश में स्थापित भा गेला। एहि क्रम में गोसाउन पूजा के भाग्य भाई/दियाद/समगोत्री के देनाई शुरू भेल।पूजा करई लेल मंत्र लेनाई जरूरी छै।मांसाहार(माछ आ देवी के चढ़ल माउस अपवाद) के त्यागी होबाक चाही।पारिवारिक स्थानांतरण आ विस्थापन के अलावा धर्म परिवर्तन,जानकार व्यक्ति या असगर सदस्य के असमय मृत्यु,संस्कार के क्षय, पाश्चात्य मानसिकता आदि के कारण पूजा में लोकनीक कमी बढ़इत जा रहल अछि।समगोत्री सदस्य के कमी या हुनकर पूजा के लेल अश्विकार्यता,पंडित के अभाव,आर्थिक स्थिति ठीक नई होबक कारण पंडित के व्यवस्था नै करब, भौतिकवादी आ विज्ञान के बेसी ज्ञान के कारण धर्म के आडंबर मानब आदि कतेको कारण सा समय संगे आब गोसाउन पूजा छूटय लागल।किछु जगह एखनो दियादी पूजा सा ता किछु जगह गछलाहा पंडित के कृपा सा भगवान के फूल, पाइन आ प्रसाद के नियमित भोग लागय छनि,लेकिन कतेको जगह कुलदेवता सालो साल भूखल प्यासल आ अपूज्य रहि रहल छैथ। किछु लोक ता बीच बीच में आईब के भुखल भगवान के पूजा पाठ का के मनाबई के प्रयास करैत रहैत छथि,लेकिन कतेको लोकनि के गोसावन घर सालों साल सा बंद छनि। टूटल देवार,लटकैत मकड़ा के जाल, मूस आ सांप के धोधैर,लंबा लंबा घास आ देवार पर पीपलक गाछ के बीच कुलदेवता/देवी अपन भक्तक वंश के संस्कार आ संस्कृति पर मुस्कराइत हुनकर आबई के प्रतीक्षा करैत हेता।।
जय मिथिला, जय मैथिली।।


text:
— इला झा।
एगारहम शताब्दीसँ मुस्लिम आक्राँता सब भारतवर्ष के लूट’ आब’ लागल। आगु चलिक यैह सब एतुका सुल्तान बनि बैसल। समय-समय पर अहि विदेशी आक्रांताक विरोध मे छिटपुट संघर्ष भेल, मुदा शनै-शनै प्रायः सम्पूर्ण देश गुलाम बनि गेल, जाहि मे मिथिला सेहो शामिल छल। आगु चलि भारत मुगलवंशक अधीन भ’ गेल आ ताहि पश्चात अठारहम शताब्दी मे अंग्रेज व्यापारी कम्पनी इस्ट इंडिया कम्पनी भारतकैं अपन अधीन क’ लेलक, आगु चलि हमसभ अंग्रेजी साम्राज्यक गुलाम भ’ गेलहुँ।
पहिने बिहार बंगालक भाग छल। तैं पहिनुका जे कोनो स्वतंत्रता लेल संघर्ष छैक से बंगालक इतिहासक भाग छलैक। मिथिला के राजा सभदिनसँ दिल्ली दरबारक भेंटस्वरूप कर दैत रहलाह आ अपन राजपाट चलबैत रहलाह। मिथिला समाज गरीबी आ दमनक शिकार होइत रहल।
आगु चलि बीसम शताब्दीक आरम्भ मे जखन स्वतंत्रता संग्राम जोड़ पकड़’ लागल ताहि समय मिथिलोमे अंग्रेजी शासन विरूद्ध गाम – घरमे सुगबुगाहट होब’ लागल। चुँकी ताहि समय मे बहुतौं कारोबारी आ विद्यार्थी बंगाल अबैत-जाइत छलाह तैं बंगालसँ स्वतंत्रता आन्दोलनक हवा मिथिलहु मे बेसी प्रसारित भेल। महात्मा गांधीक असरसँ बेसीतर देशभक्त कॉग्रेस मे शामिल भेलाह आ जन आन्दोलनक हिस्सा बनि गेलाह। एतहु विदेशी वस्त्र आ वस्तु बहिष्कार होब’ लागल। मिथिलाक सबसँ विख्यात क्रान्तिकारी खुदीराम बोस मुजफ्फरपुर सँ छलाह।
हजारोक संख्या मे महिला – पुरुष सविनय अवज्ञा आन्दोलन करैत लाठिक मारि सहैत जेल जाइत रहलाह। मिथिलासँ बेतियाक सिद्धिनाथ मिश्र अहि मे अग्रणी छलाह जे १९४७ मे आजादीक समय बिहार कॉग्रेस के अध्यक्ष सेहो छलाह। १९४२ के आन्दोलनक समय युवा स्वतंत्रता सेनानीसभ मिथिला मे यातायात सेवा छिन्न-विछिन्न क’ देने छल, जाहि मे रेल पटरी उखाड़ब, टेलिफोन तार के ध्वस्त केनाइ इत्यादि शामिल छल। मिथिलाक कयेको विद्यार्थी पटना, कलकत्ता, बनारस आ प्रयागराजसँ जेना- तेना नाव आ पैदल चलि अपन गाम घुरल छलाह।एकटा मैथिल युवा जे अपन सासुर किशनपुर(पलामू) मे छलाह से ३६ दिन पैदल चलि गाम घुरलाह। अंग्रेज आन्दोलन विरोधी दमनतंत्र मे सैकड़ो मैथिल प्रताड़ित होइत रहलाह। किछु त’ जान बचाब’ लेल नेपाल पड़ा गेलथि। आन्दोलनकारी जयप्रकाश नारायण सेहो हजारीबाग जेलसँ भागलाक बाद मैथिल समाजक मददिसँ कहुना नेपाल पहुँचलाह। सुरेश झा के केना बिसरल जा सकैत छन्हि जे अत्यंत मेधावी छात्र छलथि परन्तु अपन पढ़ाई-लिखाई छोड़ि स्वतंत्रता संग्राम मे शामिल भ’ गेलथि। मिथिलाक सभ वर्ण, जाति, धर्मक लोक अपन परवाह नहि करैत स्वतंत्रता संग्राम मे अपना के झोंकि देलथि।
ओहि समय मे बिहार बंगालक हिस्सा छल तैं आरंभिक स्वतंत्रता संघर्ष बंगालक नामे चलि गेल। आगुओ चलि पूर्वी मिथिला मुख्यतः भागलपुर जिला मे छल तैं जिलावार आंदोलनकारिक सुचि देखल जाए त’ भागलपुर जिला मे सभसँ बेसी सुचिबद्ध आंदोलनकारी देखल जाइत छथि जखनकि जतेक नव जिला अछि ताहि मे प्रायः शुन्य पाओल जाइत अछि। मुदा ई बात सत्य नहि छलैक, हरेक गाम सँ आंदोलनकारी सभ छलथि। हजारो के संख्या मे हुनका लोकनि सँ जेल भरि गेल। कतेको छात्र देश पर न्योछावर रहथि। ताहि समय मे मिथिलाक बंगाल जँका अपन प्रबुद्ध प्रेस आ अखबार नहि छलैक तैं मिथिला मे भेल आंदोलन वा आंदोलनकारी सभक जानकारी नहि भेटैत अछि। बेसीतर मौखिक चर्चा वा बाद मे लिखल किछु पुस्तक पर आधारित अछि।
देश के स्वतंत्रता लेल सभतरहक बलिदान देलाक बादो मैथिल समाज देश सँ अपन मिथिला राज्य नहि माँगि सकल। जकर संघर्ष एखन धरि जारी अछि।
¢इला झा


text:
नई दिल्ली। आयकर विभाग क ताजा रिपोर्ट क अनुसार पटना क्षेत्र व्यक्तिगत आयकर देबा मे जतय सर्वाधिक वृद्धि दर्ज केलक अछि, ओतहि औद्योगिक कर देबा मे सेहो 74.03 फीसदी क वृद्धि संग देश मे तेसर स्थान पेबा मे सफल रहल अछि।
रिपोर्ट क अनुसार व्यक्तिगत आयकर क मामला मे पटना (बिहार आ झारखंड) क्षेत्र मे सर्वाधिक वृद्धि 92.95 फीसदी दर्ज कैल गेल अछि। एकर बाद लखनऊ (उत्तर प्रदेश-पूर्व) क्षेत्र मे 89.59 फीसदी, गुवाहाटी (उत्तर-पूर्व) क्षेत्र मे 60.38 फीसदी, कानपुर क्षेत्र मे 46.63 फीसदी आ मेरठ (उत्तर प्रदेश-पश्चिमी) मे 43.58 फीसदी क वृद्धि दर्ज कैल गेल अछि।
व्यक्तिगत आयकर संग्रह 8.51 फीसदी क वृद्धि क संग 33,940 करोड़ टका रहल, एहि मे प्रतिभूति लेनदेन कर, रेसीड्युवल फ्रिंज बेनिफिट टैक्स आ बैंकिंग नकद लेनदेन कर सेहो शामिल अछि। एकर विपरीत गत वर्ष एहि चार मास मे इ 31,279 करोड़ टका छल। व्यक्तिगत आयकर मे औसत वृद्धि प्रतिभूति लेनदेन कर मे 26.25 फीसदी क कारण देखबा मे भेटल। वित्त मंत्रालय क मुताबिक अप्रैल-जुलाई 2010-11 क बीच प्रतिभूति लेनदेन कर 1,652 करोड़ टका रहल, जखनकि गत वर्ष एहि अवधि मे इ 2,240 करोड़ टका छल।
कुल मिला कए अप्रैल स जुलाई क बीच प्रत्यक्ष कर संग्रह 15.75 फीसदी बढ़िकए 85,647 करोड़ टका तक पहुंच गेल, जखकि बीतल वित्त वर्ष क एहि अवधि मे इ 73,990 करोड़ टका छल। जुलाई मे प्रत्यक्ष कर संग्रह 16.8 फीसदी क इजाफा क संग 16,972 करोड़ टका तक पहुंच गेल। गत वर्ष जुलाई मे इ 14,525 करोड़ टका छल।
एहि अवधि मे उद्योग कर संग्रह 20.95 फीसदी क उछाल क संग 51,627 करोड़ दर्ज केलक, जखन कि वित्त वर्ष 2009-10 मे अप्रैल स जुलाई क बीच मे इ 42,685 करोड़ छल।
औद्योगिक आयकर मे 219.23 फीसदी क सबस बेसी इजाफा भोपाल (मध्य प्रदेश-छत्तीसगढ़) क्षेत्र मे दर्ज कैल गेल। एकर बाद नागपुर क्षेत्र मे 86.36 फीसदी, पटना क्षेत्र मे 74.03 फीसदी, दिल्ली क्षेत्र मे 73.26 फीसदी, भुवनेश्वर क्षेत्र मे 55.92 फीसदी आओर पुणे क्षेत्र में 39.48 फीसदी क वृद्धि दर्ज कैल गेल अछि।


text:
पटना। भोज बेर मे कुम्हर रोपबाक आरोप स बचबा लेल बिहार सरकार पावरग्रिड संग मिल कए एकटा संयुक्त उद्यम क स्थापना एहि मासक अंत तक क लेत। बिजलीक गंभीर संकट स गुजरि रहल बिहार कए अगिला दू साल बाद मांग स बेसी बिजली उपलब्ध भ जाएत, मुदा बेहतर ट्रांसमिशन लाइंस नहि रहबाक कारण स बिजली उपभोक्ता तक नहि पहुंचायल जा सकत। एहन मे
सरकार उपलब्ध बिजली कए उपभोक्ता तक पहुंचेबा लेल प्रयास तेज क देलक अछि। इ’समाद एहि संबंध मे पहिने समाद द चुकल अछि जे इ संयुक्त उद्यम बिहार मे पारेषण (ट्रांसमिशन) व्यवस्था कए मजबूत करत। संगहि, भविष्य क जरूरत कए देखैत नव ट्रांसमिशन लाइन स्थापित करत। एहि संदर्भ मे ऊर्जा मंत्री विजेंद्र यादव कहला जे अगिला 5 साल मे राज्य मे बिजली क उपलब्धता कम स कम 4,000-5,000 मेगावॉट भ जाएत, जे एखुनका 1,800 मेगावॉट स काफी बेसी अछि। एहि हिसाब स राज्य मे बिजली क मांग सेहो बढत। एहन मे सरकार अपन पारेषण आ वितरण (टीऐंडडी) घाटा कए कम स कम रखबाक प्रयास मे एखने स जुटि गेल अछि। एहि लेल सरकार पावरग्रिड संग करार केलक अछि। बेहतर ट्रांसमिशन व्यवस्था लेल सरकार अगिला 5 साल मे 6,000 करोड़ टका खर्च करबाक फैसला लेलक अछि। एकरा लेल विश्व बैंक, एशियाई विकास बैंक (एडीबी) आ पावर फाइनैंस कॉरपोरेशन ऋण उपलब्ध करेबा लेल तैयार भ गेल अछि। इ काज तीन चरण मे होएत। ट्रांसमिशन व्यवस्था मे सुधार क इ काज 2016-17 तक पूरा भ जाएत।
ओ कहला जे बिहार मे बिजली क मांग तेजी स बढि रहल अछि। मुदा बेहतर ट्रांसमिशन लाइंस नहि रहबाक कारण मांग क अनुरूप सरकार बिजली नहि कीन पाबि रहल अछि। किया त बिजली कए उपभोक्ता तक पहुचेबा लेल बेहतर ट्रांसमिशन लाइंस क जरूरत अछि। एहि लेल बिहार राज्य विद्युत बोर्ड आ पावरग्रिड क बीच एकटा संयुक्त उद्यम स्थापित करबा पर सैद्धांतिक रूप स सहमति भ गेल अछि। आब बस किछु छोट-मोट मसला पर चर्चा बाकी अछि जेकर बाद एहि मासक अंत तक समझौता कए अंतिम रूप द देल जाएत। फेर राज्य कैबिनेट स मंजूरी ल कए महीना क अंत तक एहि संयुक्त उद्यम क स्थापना क देल जाएत।
यादव कहला जे राज्य मे ट्रांसमिशन लाइन काफी पुरान अछि आ वर्तमान मांग लेल इ बहुत कमजोर भ चुकल अछि। नवका उद्यम राज्य मे अगिला 25 साल तक ट्रांसमिशन क व्यवस्था देखत आ ओहि अनुरूप काज करत। संगहि, इ उद्यम भविष्य क जरूरत कए देखैत नवका लाइन बिछेबाक काज सेहो करत।
पावरग्रिड क अध्यक्ष आ प्रबंध निदेशक आर एन नायक सेहो एहि उद्यमक पुष्टि केलथि अछि। ओ कहला अछि जे एहि संदर्भ मे बिहार सरकार स गप अंतिम चरण मे अछि। हम राज्य विद्युत बोर्ड संग मिलकए ट्रांसमिशन कक्षेत्र मे एकटा संयुक्त उद्यम एहि मासक अंत तक स्थापित करबाक प्रयास मे छी। राज्य सरकार एहि उद्यम कए अगिला 25 साल तक बिहार मे ट्रांसमिशन व्यवस्था क रख-रखाव क काज देबा लेल तैयार भ गेल अछि।’
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
पटना। बख्तियारपुर-पटना फ़ोर लेन सड़क क निर्माण कए आखिर शुरूआत तय भ गेल। सितंबर स एकर निर्माण शुरू भ जाएत आ चारि साल मे इ सड़क बनिकए तैयार भ जाएत। 50.5 किलोमीटर लंबा एहि सड़क क निर्माण पर 606 करोड़ टका खर्च होएत। प्रथम चरण मे न्यू बाइपास क सिपारा मोड़ स पटना सिटी क दीदारगंज तक फ़ोर लेन सड़क क निर्माण कराउल जाएत। दीदारगंज स बख्तियारपुर क बीच सड़क क फ़ोर लेन मे निर्माण दोसर चरण मे होएत। दीदारगंज स इ सड़क रेलवे लाइन क दक्षिण भ कए गुजरत। ज्ञात हुए जे एकर सूचना तीन साल पूर्व इसमाद अहां सब कए द चुकल अछि।
सिपारा मोड़ स दीदारगंज तक शहर क घनगर आबादी अछि। आवागमन क सुविधा लेल सिपारा स दीदारगंज क बीच सात ठाम अंडरपास सेहो बनत। पथ निर्माण मंत्री नंद किशोर यादव कहला जे ओ दू दिन पूर्व एनएचआइ क आरओ वीर बहादुर सिंह आ अन्य इंजीनियर क संग प्रस्तावित मार्ग क निरीक्षण सेहो केने छलथि। एहि दौरान ओ इंजीनियर कए फोर लेन क दूनू कात सर्विस लेन क सेहो निर्माण करेबा लेल कहलथि अछि, ताकि आम आदमी कए पैदल या साइकिल स चलबा मे कोनो दिक्कत नहि हुए।
एहि मार्ग पर सिपारा स दीदारगंज तक चलनिहार कए कोनो कर नहि देबाक अछि। विभाग दीदारगंज लग टॉल टैक्स वसूली केंद्र बनेबाक फैसला केलक अछि यानी दीदारगंज स आगूक सफ़र करनिहार कए टॉल टैक्स लागत। स्थानीय लोक कए सेहो टॉल टैक्स मे रियायत देबाक निर्णय लेल गेल अछि।


text:
परीक्षा केँ कदाचारमुक्त, शांतिपूर्ण एवं सुचारू पूर्वक संचालन करबाक लेल जिला पदाधिकारी डॉ. चंद्रशेखर सिंह व एसएसपी सत्यवीर सिंह दुनु गोटा संयुक्त आदेश निर्गत केना छथि। एहि परीक्षा मे जिलाक संपूर्ण वरीय प्रभार मे अपर समाहर्ता मो. मोबीन अली अंसारी रहता। परीक्षा केंद्र पर शांति-व्यवस्था बनेना रखबाक लेल 11 सँ 25 जनवरी धरी निषेधाज्ञा लागू कायल गेल अछि। परीक्षाक सफल संचालन हेतु स्टैटिक दंडाधिकारी, पुलिस पदाधिकारी एवं पुलिस बलक प्रतिनियुक्ति कायल गेल अछि।
हरेक परीक्षा केंद्र पर प्रतिनियुक्त स्टैटिक दंडाधिकारी, पुलिस पदाधिकारी एवं सशस्त्र बल भोर नौ बजे धरी पहुंच गेल छल। स्टैटिक दंडाधिकारी प्रतिनियुक्त पुलिस पदाधिकारी एवं पुलिस बल के सहयोग सँ परीक्षा केंद्रक मुख्य द्वार पर परीक्षार्थी सभक छान-बीन कायल गेल ताकि किनको लग कोनो अतिरिक्त चिट-पूर्जा, किताब, उपकरण, मोबाइल एवं ब्ल्यूटूथ आदि कदाचार करैय सँ संबंधित कोनो समान नहि रहे। परीक्षा केंद्रक भीतर परीक्षार्थी सभक अलावा अनाधिकृत व्यक्ति सभके प्रवेष वर्जित कायल गेल।
छात्रा बला परीक्षा केंद्र सभ पर दू-दू महिला पुलिस केँ प्रतिनियुक्ति कायल गेल अछि। जिला मे स्वच्छ, कदाचारमुक्त एवं शांतिपूर्ण परीक्षा सम्पन्न करेबाक लेल जिला नियंत्रण कक्ष बनाओल गेल अछि, जे 11 जनवरी सँ 25 जनवरी धरी कार्यरत रहत। जिला नियंत्रण कक्ष केँ दूरभाष संख्या – 06272-240600 अच्छी आओर जिला गोपनीय प्रशाखा केँ दूरभाष संख्या – 06272-245359 अछि।


text:
मनोनयन दर्तामे उत्साह नैडेखगिल
कौनो पालिकामे शुन्य, काहु न्यून दर्ता
पहुरा समाचारदाता
धनगढी, ११ बैशाख । निर्वाचन आयोगसे तोकल तालिका अनुसार पहिल रोज अँटवारके कैलाली जिल्लामे मनोनयन दर्ता कैनामे खासे उत्साह नैडेखगिल हो । १३ स्थानीय पालिका रहल कैलाली जिल्लामे कहु उम्मेदवारी शुन्य रहल कलेसे कहु न्यून मात्रमे परल डेखगिल बा ।
धनगढी उपमहानगरपालिकाके मेयर पदमे स्वतन्त्र उम्मेदवार गोपाल हमाल सकारे बाजागाँजासहिट अपने उम्मेदवारी दर्ता करैलै । हुकानसंगै धनगढी उपमहानगरपालिका वडा नम्बर ४ के अध्यक्षमे सिद्धराज पनेरु, वडा नम्बर ५ मे पदमराज भट्ट, वडा नम्बर १४ मे यम लामिछाने ओ वडा नम्बर १५ मे कमलबहादुर ढाटफे स्वतन्त्र उम्मेदवारीके लाग मनोनयन दर्ता करसेकल बटै ।
ओस्टेक धनगढी उपमहानगरपालिकाके मेयर पदमे लोकतान्त्रिक समाजवादी पार्टीसे वसन्त बहादुर विश्वकर्माफे उम्मेदवारी परल बा ।
कैलारी गाउँपालिकाके अध्यक्षमे राष्ट्रिय प्रजातन्त्र पार्टीके होमबहादुर गुरुङ ओ उपाध्यक्षमे पिंगला थारुके उम्मेदवारी परल निर्वाचन अधिकृत कृष्णप्रसाद नेपाल जानकारी डेलैं । गोदावरी नगरपालिका वडा नम्बर ८ के वडाध्यक्षमे नेपाल लोकतान्त्रिक पार्टीसे बाबुराम चौधरी, वडा नम्बर १ के वडाध्यक्षमे स्वतन्त्र उम्मेदवार कृतबहादुर चन्दके उम्मेदवारी परल निर्वाचन अधिकृत राजेन्द्रसिंह भण्डारी बटैलैं ।
गौरीगंगा नगरपालिकाके वडा नम्बर ७ मे नरबहादुर कामी ओ वडा नम्बर ९ मे आशिष सिंह स्वतन्त्र वडाध्यक्षमे उम्मेदवारी परल निर्वाचन अधिकृत निराजन पाण्डे जनैलैं । घोडाघोडी नगरपालिकामे नागरिक उन्मुक्ति पार्टीसे मेयरमे प्रेम चौधरी ओ उपमेयर कलौटीदेवी चौधरी, नेपाल लोकतान्त्रिक पार्टी मनोज लोहारके उम्मेदवारी परल बा । ओस्टेक वडा नम्बर २ के वडाध्यक्षके नेकपा मालेसे टेकबहादुर बम, वडा नम्बर ४ के वडाध्यक्षमे स्वतन्त्र नाराद न्यौपाने, वडा नम्बर ८ वडाध्यक्षके नेकपा मालेसे बलबहादुर विश्वकर्मा, वडा नम्बर १० के वडाध्यक्षमे जसपासे चन्द्रबहादुर चौधरी, राष्ट्रिय जनमोर्चासे जगतप्रसाद जोशी, नारायणप्रसाद भण्डारी स्वतन्त्र उम्मेदवारी डेले बटैं । ओस्टेक, वडा नम्बर ११ के वडाध्यक्षमे जसपासे दानसिंह जोगी, १२ मे नागरिक उन्मुक्ति पार्टीसे कन्हैनालाल चौधरी वडाध्यक्षमे उम्मेदवारी परल बा । ओस्टेक, वडा सदस्यमे ८ जनहके उम्मेदवारी दर्ता हुइल निर्वाचन अधिकृत भानदेव जोशी जानकारी करैलैं ।
टीकापुर नगरपालिकाके मेयरमे नागरिक उन्मुक्ति पार्टीसे रामलाल डंगौरा, उपमेयरमे उल्कादेवी विश्वकर्मा, स्वतन्त्र मेयर/उपमेयरमे लोकबहादुर बुढा क्षेत्री ओ मायादेवी जैशी उम्मेदवारी डेले बा । ओस्टेक, वडा नम्बर १ से ९ समके वडाध्यक्ष ओ सदस्यहुकनके मनोनय दर्ता प्रक्रियामे रहल निर्वाचन अधिकृत पुष्कर खडका जानकारी डेलैं । जानकारी गाउँपालिकाके अध्यक्षमे नेपाल दलित पार्टीसे कवीर करार, नेपाल मजदुर किसान पार्टीसे गगनबहादुर थापा मगर ओ उपाध्यक्षमे चित्रा रोकामगरके उम्मेदवारी परल बा कलेसे वडा नम्बर २ के वडाध्यक्षमे नेपाल मजदुर किसान पार्टीसे गटबहादुर मगर, वडा नम्बर ४ के वडाध्यक्षमे नेपाल मजदुर किसान पार्टीसे गोवर्धन थापामगर, वडा सदस्य टिकाराम पण्डितके उम्मेदवारी दर्ता हुइल निर्वाचन अधिकृत विश्वदीप बेस्रा जानकारी डेलैं ।
लम्कीचुहा नगरपालिकाके मेयरमे नेपाल लोकतान्त्रिक पार्टीसे देशराम चौधरी, राप्रपासे मेयरमे मदनराज उपाध्याय ओ उपमेयरमे भावना शाह, स्वतन्त्र उपमेयरमे पुष्पा शाहीके उम्मेदवारी परल निर्वाचन अधिकृत हिरालाल चौधरी बटैलैं ।
भजनी नगरपालिकामे ३ जनहके उम्मेदवारी परल निर्वाचन अधिकृत लक्ष्मीनारायण दाहाल बटैलैं कलेसे चुरे गाउँपालिकाके भर केक्रो उम्मेदवारी नैपरल निर्वाचन अधिकृत राइभान कुञ्जेडा बटैलैं ।
पहिल दिन देशभर ३ हजार ५६ के उम्मेदवारी
स्थानीय तहके निर्वाचनमे प्रतिस्पर्धा करना देशभर अँट्वारके रोज ३ हजार ५६ जाने मनोनयन दर्ता करले बटैं ।
३५ हजार २ सय २१ पदके लाग हुइना निर्वाचनमे आयोगसे अँट्वारसे मनोनयन दर्ता सुरु करले रहे । आयोगके अनुसार महानगर, उपमहानगर तथा नगरपालिका प्रमुखमे २ सय १८, उपप्रमुखमे १ सय २, गाउँपालिका अध्यक्षमे १ सय ७२, उपाध्यक्षमे ७५, वडाध्यक्षमे ९ सय २८, वडा सदस्यमे ८ सय ७७, महिला सदस्यमे ३ सय ९६, दलित महिला सदस्यमे २ सय ८८ जहनके मनोनयन दर्ता हुइल बा ।
मनोनयन दर्ता करनामे प्रमुख दलके प्रतिनिधि न्यून बटैं । दलसे उम्मेदवारसमेत टुंगो लगाके सेकले नैहो । सत्ता गठबन्धन ओ नेकपा एमालेबीच प्रतिष्पर्धा हुइना हुइलपाछे किहिनहे उम्मेदवार बनैना कना अन्योल डेखाइल ।
आयोग काल्ह (सोम्मरके) फेन बिहान १० से लेके ५ बजेसम उम्मेदवारी दर्ता करेसेक्ना समय निर्धारण करले बा । निर्वाचन आयोगके अनुसार अँट्वार काठमाडौं महानगरपालिकामे प्रमुख पदमे १७ ओ उपमेयरमे १६ जहनके उम्मेदवारी परल बा ।


text:
अन्तर्राष्ट्रीय मैथिली कवि सम्मेलनक चौतरफा सराहना
भारत, नेपाल, अरब तथा कतार सहित अनलाइन सहभागी विभिन्न देश सँ मैथिली साहित्यसेवी, कवि व विद्वानादिक संग संस्कृतिकर्मी अभियानि लोकनिक एक तरह सँ कुंभ मेला समान एकत्रित होयबाक लेल विराटनगर मे आयोजित अन्तर्राष्ट्रीय मैथिली कवि सम्मेलन-२०१५ केर चौतरफा चर्चा कैल जा रहल अछि।
विराटनगर नेपाल मे लोकतंत्र स्थापित करनिहार आर नेपालकेँ एक सँ बढिकय एक नेतृत्वकर्ता जाहि मे देशक चारि टा प्रधानमंत्री एतहि सँ होयब उल्लेख्य अछि, ताहि योगदानक लेल तऽ प्रसिद्ध अछिये, एतय भाषा आर साहित्यक लिये सेहो एक सँ बढिकय एक अनुपम कार्य करबाक इतिहास रचल गेल अछि। एहि श्रृंखला मे ई अन्तर्राष्ट्रीय समारोह केर आयोजन केँ देखल जा रहल अछि।
पटना विश्वविद्यालय, भागलपुर विश्वविद्यालय और मिथिला विश्वविद्यालय सँ जुटल करीब दुइ दर्जन जेआरएफ और नेपालक मिथिलाक्षेत्र सँ जुटल अनेको नवतुरिया मैथिली कवि लोकनिक अनूठा संगम केर बीच बड़का सूरमा स्रष्टा लोकनिकेँ अपन प्रस्तुति देबाक लेक समय तक नहि भेट पेलनि। युवा केँ मौका देब मैथिलीक भविष्य लेल जरुरी होइत छैक, एहि तरहक भावनाक संग आयोजनकर्ता पहिने युवा आ गैर-ब्राह्मण आम जनसमुदायक कविकेँ भरपूर मौका देलनि। लोक सबकेँ यैह कहैत देखल गेल जे एहि तरहक आयोजन कम सँ कम तीन दिन लेल आयोजित होयबाक चाही।
विराटनगर केर जानकी सदनहि मे अतिथिक ठहरबाक, खेबाक-पीबाक आर आयोजन देखबाक भव्य इन्तजामक बीच दरभंगा, सहरसा, मधुबनी, सुपौल, अररिया, पुर्णिया भारतीय मैथिलीभाषिक जमघटक संग नेपाली मैथिलीभाषिक सेहो जनकपुर, काठमांडु, सिरहा, सप्तरी, सुन्सरी, मोरंग और झापा तक सँ लोक एकत्रित भेल छल।
हालहि गठित मैथिली साहित्य महासभा दिल्लीक संस्थापकद्वय संजीब सिन्हा तथा अमर नाथ झा जे क्रमश: भाजपाक मुखपत्र कमल संदेशक सह-संपादक तथा भाजपा पूर्वांचल मोर्चा, दिल्लीक महामंत्री छथि, आरो दर्जनों मैथिली साहित्यकार, कविय तथा अभियानी जाहि मे मुख्यत: विमलजी मिश्र, अखिलेश मिश्र, सुनील पवन, कौशल कुमार छलाह, हिनका लोकनिक भारतक राजधानी सँ एतय सहभागी बनैत देखि स्थानीय लोकमे बहुत हर्षक संग भाषा तथा संस्कृति प्रति मैथिल केर जागरुकता प्रेरणास्पद रहबाक भान भेलनि।
तहिना साहित्यकार आर संस्कृतिकर्मी लोकनि मे कानपुर सँ मिथिलांचल महासभा उत्तरप्रदेशक अध्यक्ष अमित झा तथा प्रवक्ता अनिल झा केर सहभागिता आ संबोधन दुनू बात उपस्थित प्रतिनिधिक संग पर्यवेक्षक लोकनिकेँ गद्गद् कएलकनि, एकर सराहना सेहो सब कियो केलाह आ गला मिलैत एक-दोसर संग शुभकामना आ बधाई बाँटैत देखेलाह।
दरभंगा सँ मिथिला राज्य अभियानी वैद्य ओ पी महतो, छात्रनेता विद्या भूषण मिश्र ‘डबलू’, तथा अत्यन्त प्राचिन आ कर्मठ राज्य तथा भाषा अभियानी प्रो. उदय शंकर मिश्र केर संग आरो बहुत रास स्रष्टा लोकनि केर उपस्थिति और प्रस्तुति केँ सब मैथिल समाज भरपुर आनन्द प्राप्त कएलनि। माहौल एना छल मानू जे दुइ बिछड़ल भाइकेँ एक ठाम गला मिलबाक अवसर भेटल हो।
पर्यटन केर दृष्टि सँ सेहो एहि कार्यक्रमक महत्त्व बड पैघ छल। सब सहभागी लोकनि विराटनगर बाजार मे अन्तर्राष्ट्रीय आयातित उत्पादन सबहक भरपूर खरिदारी केलनि। एहि समय मैथिली स्रष्टालोकनिक पैघ जमावड़ा सँ समाजक अन्य भाषा-भाषीकेँ सेहो अपने भाषा-संस्कृति प्रति कार्य करबाक उत्साह आ प्रेरणा भेटलनि – एहेन चर्चा सबहक बीच उपरोक्त महत्त्वपूर्ण कार्यक्रम केर समापन भेल।
आबयवाला समय मे अहिना दुनु देशक मैथिल केँ जोड़िकय अपन भाषिक-सांस्कृतिक एकताक संग दुनु देश बीच मित्रताक जनस्तरीय सम्बन्ध केँ आरो मजबूत बनायब – एहि लेल हम कृतसंकल्पित छी, ई भावना एहि कार्यक्रमक संयोजक और आयोजक संस्था दहेज मुक्त मिथिला – भारत तथा नेपाल संयुक्त केर अन्तर्राष्ट्रीय संयोजक प्रवीण नारायण चौधरी कहलनि। निकट भविष्य मे १५ वर्ष सँ नीचाँ उम्रक मैथिल कन्या केर फोटो कन्टेस्ट और पुरस्कार वितरण कार्यक्रमक आयोजन कैल जायत इहो जानकारी चौधरी मैथिली जिन्दाबाद सँ बातचीत मे देलनि।


text:
बिहार चुनावक पहिल चरणक 71 विधानसभा सीट पर वोटिंग जारी अछि. कोरोना संकटक बीच बिहार मे भ’ रहल चुनाव मे मतदाता कें बेसी सं बेसी बूथ धरी ल’ जेनाइ आ वोटिंग प्रतिशन बढ़ेबाक चैलेंज अछि. 2015 कें चुनाव मे 56.66 फीसदी मतदान भेल छल जखन बिहार मे सबसा बेसी मतदानक रिकॉर्ड साल 2000 कें चुनाव मे 62.57 फीसदी भेल छल. एना मे देखबाक अछि जे बिहारक मतदाता कें सामने 20 साल पुरान रिकार्ड कें तोरबाक चुनौती होयत.
कही दी जे बिहार मे अखन धरी भेल विधानसभाक 16 चुनाव मे खालि तीन बेर मतदानक प्रतिशत 60 कें आंकड़ा छूने अछि. एकर अलावा बाकी चुनाव मे वोटिंग परसेंटेज 60 फीसदीक नीचा रहल अछि. एना मे बिहार मे भेल विधानसभा चुनाव कें देखि त’ वोटिंग फीसदी मे ऊपर-निचा होयत नजैर आयल अछि, मुदा साल 2000 कें आंकड़ाक कखनो पार नहि क’ सकल अछि.
बिहार मे पहिल बेर 50 फीसदी वोटिंग
बिहार मे पहिल बेर 50 फीसदी वोटिंगक आंकड़ा 1967 कें चुनाव मे भेल. साल 1967 कें चुनाव मे 51.51 फीसदी लोक अपन मताधिकार कें इस्तेमाल केलनि. बिहारक इतिहास मे ई ओ चुनाव छल जखन पहिल बेर गैर-कांग्रेसी पार्टीक सरकार आयल छल. एकरा बाद सं 1985 धरी भेल पांच चुनाव मे वोटिंग प्रतिशत 50 फीसदी कें ऊपर रहल अछि. 1969 कें चुनाव मे 52.79, 1972 मे 52.79, 1977 मे 50.51, 1980 मे 57.28 आ 1985 मे 57.27 फीसदी लोक मतदान केने छलाह.
90 कें दशक मे 60 फीसदी मतदान रहल
बिहार मे 90 कें दशक मे भेल चुनाव मे वोटिंग प्रतिशत 60 फीसदी कें ऊपर रहल अछि. 1990 कें चुनाव मे 62.04 लोक अपन मताधिकार कें प्रयोग केने छलाह. ई ओ चुनाव छल जखन बिहार मे लालू यादव कें मुख्यमंत्री कें तौर पर ताजपोशी भेल छल. एकरा बाद 1995 मे 61.79 आ 2000 कें चुनाव मे 62.57 फीसदी वोटिंग भेल छल. बिहारक इतिहास मे ई तीन चुनाव एहन छल, जखन 60 फीसदी कें ऊपर वोटिंगक आंकड़ा रहल अछि.


text:
समाजसेवी कमल झा केर अध्यक्षता आओर पंकज झा द्वारा संचालित मंच पर कार्यक्रम मे उपस्थित गणमान्य लोकनि अपन वक्तव्य मे दहेज रूपी दानव केर कोना संघार होयत अहि पर चर्चा कएलनि। एहि बिच राजेश राय दहेज़ प्रथा पर आधारित एक कविताक पाठ करैत कहलनि की 'दहेज़ मुक्त मिथिला' अभियान मे महिला शक्ति केर कमी अछि, आओर जाधरि महिला शक्ति आगू नहि औति दहेज़ रूपी दानव केर संघार करब मुश्किल अछि।
अपन विवाह वा अपन बेटा - बेटीक विवाह मे दहेज़ नहि लेबाक वा नहि देबाक लेल, संगहि मैथिल जनके प्रोत्साहित करबाक लेल कैल्ह के कार्यक्रम मे दीपक मिश्र, विजय झा, विकाश झा, पं. धर्मानंद झा, श्यामनाथ पाठक, कमलकांत मिश्र आओर सगुण मिश्र के पुष्पगुच्छ आओर शाल द' सम्मानित कायल गेल।
लोकप्रिय युवा उद्धोषक रौशन मिश्र संग लोकप्रिय गायक सर्वेश झा 'श्रवण', केशव रॉक, मनुवा ठाकुर, श्यामानंद झा आओर महंत झा अपन - अपन प्रस्तुति सँ कार्यक्रम मे उपस्थित समस्त श्रोता लोकनि के झूमा देलैन्ह। एहि बिच कार्यक्रम मे उपस्थित मैथिल वृन्द, मिथिलाक होली लेल मशहूर दूधभंगा (ठंढई) के आनंद उठबैत खूब अबीर (गुलाल) खेललनि। अंत मे महंत झा द्वारा गाओल समदाउन गीतक संग कार्यक्रम केर समापन भेल।


text:
मैथिली जिन्दाबाद: अभिनव समाचार पोर्टल
महायात्राक सालाना समारोह ऐतिहासिक:
विराटनगर, ११ अप्रैल – २०१५, दिन शनिवार। प्रात:काल १० बजे सँ उपस्थित डेढ सय सँ बेसी प्रतिनिधिक संग श्री राम-जानकी मंदिर परिसरक ‘रजत सभागार’ मे मिथिला-मैथिली उत्थान हेतु चलाओल गेल महायात्राक वार्षिक उत्सव उल्लास-हर्षक संग आरंभ भेल। दीप जराय उद्घाटन कएलनि भारत सँ आयल मुख्य अतिथि श्री सियाराम सरसजी एवं काठमाण्डु (नेपाल) सँ आयल मुख्य अतिथि – श्री रमेश रंजन। दीपोत्सव मे संग देलनि विराटनगर मैथिली सेवा समितिक प्रतिष्ठित चिकित्सकद्वय – डा. एस. एन. झा (सभाध्यक्ष) एवं डा. एस. एन. मिश्र आ अन्य विशिष्ट अतिथिगण।
कार्यक्रमक प्रथम सत्र आहुत छल – खासकए वैचारिक सत्रक रूपमे, जाहिमे कानपुर, मुम्बई, दिल्ली, कोलकाता, राँची, दरभंगा, मधुबनी, सहरसा, पुर्णियां, कटिहार, फारबिसगंज, अररिया, समेत नेपालक जनकपुर, लहान, राजविराज, सुनसरी, झापा आ मोरंग आयल बेसी प्रतिनिधि लोकनि जे सब मैथिली प्रति राज्य केर योगदान सहित स्वसंरक्षण-स्वयंसेवा सँ मैथिलीक संवर्धन-प्रवर्धन विषय पर केन्द्रित अपन-अपन विचार रखलनि। विचार मंथन सँ निकलल निचोड़ यैह रहल जे “संघर्ष विराम नहि चाही एखन”। लगभग ५ दर्जन सँ ऊपर वक्ता लोकनिक भावना एहि विन्दु पर प्रकाश दैत राज्यक योगदान हेतु आरो सशक्त संघर्ष करैत मैथिलीक वर्चस्व बचेबा पर कार्य करबाक जरुरति रहबाक बात कहलनि।
गणनाक हिसाबे देखल जाय तँ भारत, नेपाल, कतर, अरबिया आदिक बीसोटा संस्थाक सहभागिता तथा कुल ७० गोट वक्ताक विचार प्रस्तुत भे। सभक विचारमे एकरूपता छल एहि विन्दु पर जे आगत वर्ष मे सेहो दुनुकातक मिथिला राज्य तथा मैथिलीभाषा हेतु चिंतन-मंथन ओ आन्दोलन चलैत रहए।
अन्तर्राष्ट्रीय कवि सम्मेलन मे कीर्तिमान
चारि दर्जन सँ बेसी कविक सहभागिता छल जे भारत-नेपाल, संयुक्त अरब अमीरात, दुबइ एवं कतार सँ आयल छलाह। ४ बजे सँ ७ बजे धरि चलल एहि काव्य-सभाक प्रमुख अतिथि अध्यक्ष मंडल मे रहथि – श्री सरसजी, नेपाल प्रज्ञा प्रतिष्ठानक सदस्य श्री रमेश रंजन एवं नेपाल (विराटनगर)क वयोवृद्ध आशु-कवि श्री दिगम्बर दिग्पालजी। जखन कि काव्य मंचक अध्यक्षता मैथिलीक वरिष्ठ कवि अरविन्द मिश्र निरज तथा समीक्षक चन्द्रेश छलाह। एहि सत्र मे श्रेष्ठ रचना सब पढलथि सुश्री श्वेता शाकंभरी (संस्कृत-यूजीसी फेल्लो, सहरसा), श्री जयप्रकाश चौधरी जनक (हास्य-व्यंग्य, दरभंगा), मणिकांत (आकाशवाणी, दरभंगा), रामचैतन्य धीरज (सहरसा), रश्मि रानी, अरविन्द ठाकुर (सुपौल) हरिश्चन्द्र हरित, चन्द्रेश, पड़वा, डा. कृष्ण मोहन (राँची), विमलजी, करुणा झा, धीरेन्द्र प्रेमर्षि (काठमान्डु), दीपनारायण विद्यार्थी (मधुबनी), अखिलेश मिश्र (दिल्ली), राधा मंडल, दुर्गा देवी प्रभृति, आदि। एकर अतिरिक्त मिथिला विश्वविद्यालय दरभंगा, पटना विश्वविद्यालय पटना आ भागलपुर विश्वविद्यालयक दर्जनों जेआरएफ कवि लोकनिक संग नेपालक लहान, जनकपुर, राजविराज सँ अनेको गणमान्य आ युवा कवि लोकनिक सहभागिता छल।
कार्यशालाक आयोजन चाही:
अध्यक्षीय उद्बोधन मे श्री सरसक कथन छलनि जे सफल कविता सर्जनाक लेल अनुशासित भाषा, अनवरत अध्ययन-मन एवं जोखल-नापल शब्दावलिक चयन आवश्यक होइछ। एहि हेतु कवि लोकनिक तथा आंदोलनी कार्यकर्ता लोकनिक अलग-अलग कार्यशालाक आयोजन होएब जरुरी अछि, ताहिसँ प्रतिभा मे निखार आओत।
विराटनगर माँझ गजलक एक साँझ:
संध्या साढे सात सँ रातुक साढे दस बजे धरि लगातार सभागार चूनल-बीछल गीत आ गजल सँ गुँजैत रहल। एहि सत्र मे जतए धीरेन्द्र प्रेमर्षिक गीत-गजल मे पवन नारायण (दिल्ली)क स्वर-सहयोग यादगार छल, ततहि सरसजीक गीत – “जत जाउ अपन माटिक सुगंध लेने जाउ” तथा “परदेशिया भैया” गीत पर पूरा सभागार नाचि उठल। हिनक कैक गजल पर पप्पूजी (दिल्ली)क आर्गन आ ‘विश्वा’क तबला संगति उल्लेखनीय छल। तहिना दिल्ली सँ आयल फिल्मी संगीतकार सुनील पवनक गजल गायन सेहो लोककेँ झुमबैत रहल।
निष्कर्ष आ निचोड़:
समग्रता मे ई आयोजन सूत्रधार प्रवीण चौधरीक परिकल्पनाकेँ सार्थक बना गेल। संगहि ऐहन-एहेन और कार्यक्रम एहि वर्ष दिल्ली, कानपुर, मुम्बई आ दरभंगा-मधुबनी मे सेहो करबाक नियार कएल गेल अछि। एहि हेतु अमरनाथजी (दिल्ली), रविनाथ बाबु (कानपुर), विमलजी (मुंबई) तथा रमेश रंजनजी (जनकपुर) केर प्रस्ताव सब पर विमर्श जारी रहल।
खासो मे खास:
मुदा सर्वाधिक आकर्षणक केन्द्र मे छल कतर-अरब सँ आनलाइन मैथिली जिन्दाबाद डाट काम पर जुड़ल बिन्देश्वरजी ओ अशरफ राइनक मैथिली कविता-गीत आ हैदराबाद सँ जुड़ल मनोजक काव्य-पाठ जकरा जीवंत प्रसारण तत्काले सभागार मे देखाओल गेल। तहिना बीचे कार्यक्रम मे भारतीय दूतावासक अधिकारी श्री पी के चालिया केर भागीदारी बहुते खास छल।
नव आरम्भ:
मैथिली जिन्दाबाद वेब पोर्टलक संग मैथिली महायात्राक विभिन्न चरण सँ समेटल गेल अनेकों परिचय सहितक मिथिला डायरेक्ट्री २०१५ केर अनावरण सेहो कैल गेल।
अंतमे, सरसजी, प्रवीण चौधरी, धीरेन्द्र प्रेमर्षि, रमेश रंजन, विमलजी तथा सुमन समाजक संयुक्त अपील जारी भेल जे मैथिली जिन्दाबाद केँ लगातार जीवंत बनाकऽ राखल जाय आ सकल विश्व मे मिथिला-मैथिलीक जागरण संदेश प्रचारित-प्रसारित करै जाइ।
किसलय कृष्णक संचालन आ दहेज मुक्त मिथिलाक करुणाजीक स्वागत मन्तव्यक संग विराटनगर आ विभिन्न ठाम सँ आयल दर्जनों गणमान्य अतिथिक संबोधन सँ घंटों चलल उद्घाटन सत्र आ विचार-गोष्ठी सँ एहि आयोजनक गरिमा बढि गेल छल। धन्यवाद ज्ञापनक संग मैथिली सेवा समितिक अध्यक्ष डा. एस. एन. झा द्वारा रातिक ११ बजे करैत कार्यक्रमक समापन भेल।
सरिपहुँ, विराटनगरक ई विराट आयोजन सलाम करबा योग्य छल। सलाम मिथिला, प्रणाम मैथिली, नमन्-भारत-नेपाल मैत्री दल!
– संवादसूत्र – सरसजी, राँची (भारत)


text:
“मिथिला वैभव सम्मान”- ई हमरमात्र नहि समस्त मैथिल मंच परिवार के सम्मान अछि :: मणिभूषण ‘राजू’
राष्ट्रीय दैनिक मैथिली अखबार ‘मैथिल पुनर्जागरण प्रकाश’ द्वारा विभिन्न क्षेत्र सँ विशिष्ट लोककें “मिथिला वैभव सम्मान” देल गेल, जहिमें मिथिला-मैथिली लेल काज करबाक हेतु मैथिल मंच के अध्यक्ष ई. मणिभूषण ‘राजू’ के सम्मानित कयल गेल।
राजू एहि सम्मान के मैथिल मंच के समस्त परिवार के समर्पित कय कहलाह जे ई सम्मान समस्त मैथिली आ मिथिला लेल समर्पित कार्यकर्ता के सम्मान अछि।
आयोजकगण के हार्दिक धन्यवाद दैत “मैथिल पुनर्जागरण प्रकाश” के संस्थापक श्री अजयनाथ झा ‘शास्त्रीजी’ संगहि दरभंगाक ब्यूरो प्रभारी अग्रज दीपक कुमार झा के आभार व्यक्त कयलन्हि।


text:
२ अगस्त २०२१, मैथिली जिन्दाबाद!!
काल्हि रवि दिन सखड़ा स्थित सुप्रसिद्ध छिन्नमस्ता भगवतीक चाँदीक बनल मुकुट चोरी हेबाक घटना सामने आयल अछि। कहल गेल अछि जे काल्हि संध्या आरती सँ पहिने निर्माल (फूल-पत्ती) आदिक सफाई कयल जेबाक क्रम मे भगवतीक मूर्ति मे आस्था आ परम्परा सँ जोड़ल गेल सिर केर मुकुट जे ८५० ग्राम वजनक चाँदी सँ बनायल गेल छल से नहि भेटल। नेपाल आ भारत दुनू देश केर करोड़ों लोकक आस्थाक केन्द्र के रूप मे सखड़ा भगवती केँ जानल जाइछ। छिन्नमस्ता भगवतीक मूल विग्रह (मूर्ति) मे मस्तकक भाग कटल रहितो आस्था आ विश्वासक संग प्रत्येक साल नवरात्रक महापूजा मे भगवतीक सिर जोड़बाक कार्य विधिवत् कयल जाइछ, आर तहिना भगवतीक मुकुट सहित श्रृंगार करबाक विधान सेहो प्रचलित अछि। विगत किछु दिन सँ मुख्य पूजारीक परिवार मे छुतका लगबाक कारणे वैकल्पिक पूजारी द्वारा पूजा-अर्चना कयल जा रहल अछि, एहि क्रम मे काल्हि सन्ध्याकाल सफाई करबाक दरम्यान भगवतीक मुकुट गायब हेबाक खबरि सँ चारूकात सनसनी मचि गेल। नेपालक सप्तरी जिलाक प्रमुख जिला अधिकारी सहित पुलिस विभागक जिलाधिकारी लोकनि देर राति धरि एहि ठाम पहुँचिकय उचित पूछताछ आर शंकाक आधार पर किछु लोक केँ हाजत मे सेहो राखिकय चोरीक छानबीन कय रहल अछि। मन्दिर सँ सटले रहल नेपाल-भारत सीमा केँ सेहो एलर्ट करैत तत्काल लेल सील कयल जेबाक समाचार प्रशासन द्वारा देल गेल अछि। स्थानीय लोक आ भक्त-श्रद्धालू मे भगवतीक मुकुट चोरी हेबाक घटना सँ काफी आक्रोश देखल जा रहल अछि। सामाजिक संजाल मे सेहो ई घटना वायरल बनि गेल अछि। विदित हो जे छिन्नमस्ता भगवती काफी तेजवान मानल जाइत छथि। एहि ठाम भारतक पूर्व रेलमंत्री ललित नारायण मिश्र समान प्रखर नेता द्वारा अपन कोनो मनोकामना सिद्ध हेबाक आ भगवती मे गहींर आस्था रहबाक कारण भव्य मन्दिर बनबाओल गेल छल। मन्दिर परिसर मे कुन्ड सहित बाग-बगीचा आ धर्मशाला सहित काफी पैघ बाजार सेहो विकसित भेल अछि। बारहो मास एहि मन्दिर मे विशेष चढावाक संग करोड़ों श्रद्धालू लोकनिक आगमन भेल करैत अछि, नवरात्रक समय त सहजहि बेसी चहल-पहल होइछ। सभक कहब एतबे छल जे चोर केँ शीघ्र पकड़ल जाय आ कड़ा सजा देल जाय जाहि सँ दोबारा फेर कियो एहि तरहक पापपूर्ण कार्य करबाक हिम्मत नहि करय।


text:
पटना। प्रदेश क पहिल पैघ बायोमास (गोबर गैस) प्लांट छपरा क पुरान गुरहटी मे लागत। एहि स सिलेंडर मे गैस भरल जाइत। नवीन आ नवीकरण ऊर्जा मंत्रालय 400 घन मीटर क्षमता वाला प्लांट क स्वीकृति द देलक अछि। संगे देश क अन्य राज्य मे सेहो आठ टा पैघ प्लांट क मंजूरी भेटल अछि। प्लांट कए चलेबा लेल प्रतिदिन दस हजार किलोग्राम पशु क गोबर क आवश्यकता पड़त। इ प्लांट कमला बायोगैस इंटरप्राइजेज क नाम स आवंटित भेल अछि।
छपरा मे लगै वाला पैघ बायोमास प्लांट क लेल पचास फीसदी लागत खर्च अनुदान क रूप मे भेटत। 400 घन मीटर क प्लांट पर 70 लाख टका खर्च होइत। 35 लाख टका केन्द्र सरकार अनुदान देत। एकरा अलावा चंडीगढ़, हरियाणा आ कर्नाटक मे एक-एक हजार घन मीटर, पंजाब मे 600 आ 200 घन मीटर, महाराष्ट्र मे 500 घन मीटर आ गुजरात मे एकए ठाम 600 आ 400 घन मीटर क प्लांट निर्माण क मंजूरी नवीन आ नवीकरण ऊर्जा मंत्रालय द्वारा देल गेल अछि। बायोगैस क पैघ प्लांट स सिलेंडर मे गैस भरबाक समेत फर्टिलाइजर क उत्पादन करबाक आ पाइप लाइन स घर-घर गैस सप्लाई क सुविधा होइत। एतबे नहि नवीन आ नवीकरण ऊर्जा मंत्रालय क गोबर स बिजली उत्पादन करबाक सेहो एकटा योजना आइल अछि। अखनि तक बिहार क लोक इ योजना क लाभ नहि उठा सकल अछि। एहि मे लागत खर्च क 40 फीसदी राशि अनुदान क रूप मे भेटत। एहि मे तीन किलोवाट स 20 किलोवाट आ 20 किलोवाट स 100 किलोवाट बिजली उत्पादन क प्लांट लगेबा पर प्रति किलोवाट 40 हजार टका अनुदान भेटत। 100 स 250 किलोवाट पर 30 हजार टका प्रति किलोवाट क हिसाब स अनुदान भेटत, जे लागत खर्च क 40 फीसदी होइत। मालूम हुए जे गांव-गांव लगै वाला गोबर गैस प्लांट क क्षमता महज 2 स 3 घन मीटर होइत अछि। बिहार रिन्युएबुल इनर्जी डेवलपमेंट एजेंसी (ब्रेडा) क निदेशक जीवन कुमार सिन्हा कहलथि जे बायोगैस क पैघ प्लांट प्रदेश क सब टा हिस्सा मे लगबाक जरूरत अछि। एकरा लेल प्रोजेक्ट बना कए ब्रेडा कार्यालय मे जमा करै पड़तह। तखन मंजूरी लेल ओकरा नवीन आ नवीकरण ऊर्जा मंत्रालय मे पठाउल जाइत।


text:
नवका- पुरनका लेख सर्च करु...
पत्रकार बनब...
ऑर्कुट पर हमर ज्यादातर मित्र... दोस्त पत्रकारिता लाइन में आबय चाहय छथिन्ह. नीक बात छै जतेक लोक अपन दिस सं अयताह अपन इलाका के विकास में ओतेक ज्यादा भागीदार होयताह. मिथिलाक सभ्यता... संस्कृति... परम्परा... लोक कथा के ओतेक आगां बढ़ा पयताह. तं सभ संगि लोकनि सं हमर इहे कहनाय छैनि जे अगर अहां एहि क्षेत्र में कदम बढ़ाबय चाहय छी... सफल होय चाहय छी त एकरा लेल सभसं पहिल आओर खास बात अहां में होबाक चाहि ओ अछि लेखन प्रतिभा.. अहांक लेखन शैली जतेक रोचक, सुन्दर होयत. आगां बढ़य के चांस ओतेक ज्यादा होयत. कामयाबी अहांके ओतेक जल्दी मिलत.
ओना कइटा लोक अहांके ऐहन मिलता जिनका देखि लागत कि हुनका में लेखन प्रतिभा जन्मजात छनि. लगत कलम में मां सरस्वतीक निवास छनि. ओ किछुओ लिखय छथिन्ह त नीके होइछ. मुदा जिनका में एहि तरहक बात नहिं छैन ओ दिन राति अभ्यास कए... दिन राति लिखैत-लिखैत एकरा हासिल कए सकैत छथि. जतेक बेसि लिखब अहांक लेखन ओतेक सुरुचिपुर्ण होयत... लोकक नस पकड़य में अहां ओतेक कामयाब होयब... हां किताब लिखय के होय तं साहित्यक पुट ज्यादा भारी भरकम शब्दक उपयोग... इस्तेमाल कय सकय छी... मुदा अगर लेख... पेपर...टीवी के लेल लिखय के होय त कोशिश करु कि ओ आम बोलचाल के भाषा में होय... लागय कि अहां पाठक...दर्शक सं सीधा बात कए रहल छी... दुनु आमने सामने छी. भने एक दुटा संस्थान में नौकरी नहिं मिलय मुदा अहां में लेखन प्रतिभा रहत त तीसरका संस्थान अहां के नौकरी... काज जरूर देत. एकरा लेल अहांके अपन पुरा लगन, उत्साह, उमंग आ आत्मविश्वास के संग काज करय पड़त.
अहां पत्रकारिता के एबीसी नहिं जानय छी कोनो बात नहिं... अहां के कि आबय अ...अहांक सभसं ज्यादा इन्ट्रेस्ट कोन क्षेत्र में अई. खेल में... फिल्म देखय में... चाय दोकान पर राजनीति पर गप्प मारय में... फोटो खिंचय में... गाड़ी के बारे में... कोन चीज में अहांक इन्ट्रेस्ट अछि ??? ...अहां ओहि क्षेत्र में आउ न... सभ तरहक पत्रकार के जरूरत छै. अहां खेल पर... फिल्म पर... राजनीति पर... फोटो फीचर पर ... ऑटो पर... फैशन पर... पेज थ्री कोनो विषय पर लिख सकय छी... अहां जाहि चीज सं जुड़ल छी ओहि में हाथ अजमा सकय छी. ओकरा बारे में रोज किछ किछ लिखैत रहु. कोनो दोस्त... पत्रकार सं देखबा लेल करु. पेपर मैगजीन में अहां अपन लगाव वाला विषय पर पढैत रहुं आओर देखिऔ कि केना लिखल गेल छै... चूंकि अहां ओहि क्षेत्र सं जुड़ल छी ताहि लेल अहां ओकरा सं जुड़ल टर्म के सेहो जाइनते होयब. कोनो खास दिक्कत नहि आयत. आई काल्हि हर खास चीज पर अलग अलग मैगजीन..पेपर निकलय लागल अ. टीवी में सेहो सभं विषय पर लोक के राखय जाय लगल अछि. एहि लेल ढेरों मौका मिलत...सिर्फ ओकरा पकड़य के बात छै. दिक्कत होय तं बाजार सं कोनो पत्रकारिता पर किताब खरीद बेसिक जानकारी ल सकय छी. हमरा मेल कय सकय छी... फोन पर बात कय सकय छी. नौकरी नहिं दय सकब मुदा रास्ता द बताए देब .आगा ईश्वर के मर्जी.
ओना कइटा लोक अहांके ऐहन मिलता जिनका देखि लागत कि हुनका में लेखन प्रतिभा जन्मजात छनि. लगत कलम में मां सरस्वतीक निवास छनि. ओ किछुओ लिखय छथिन्ह त नीके होइछ. मुदा जिनका में एहि तरहक बात नहिं छैन ओ दिन राति अभ्यास कए... दिन राति लिखैत-लिखैत एकरा हासिल कए सकैत छथि. जतेक बेसि लिखब अहांक लेखन ओतेक सुरुचिपुर्ण होयत... लोकक नस पकड़य में अहां ओतेक कामयाब होयब... हां किताब लिखय के होय तं साहित्यक पुट ज्यादा भारी भरकम शब्दक उपयोग... इस्तेमाल कय सकय छी... मुदा अगर लेख... पेपर...टीवी के लेल लिखय के होय त कोशिश करु कि ओ आम बोलचाल के भाषा में होय... लागय कि अहां पाठक...दर्शक सं सीधा बात कए रहल छी... दुनु आमने सामने छी. भने एक दुटा संस्थान में नौकरी नहिं मिलय मुदा अहां में लेखन प्रतिभा रहत त तीसरका संस्थान अहां के नौकरी... काज जरूर देत. एकरा लेल अहांके अपन पुरा लगन, उत्साह, उमंग आ आत्मविश्वास के संग काज करय पड़त.
अहां पत्रकारिता के एबीसी नहिं जानय छी कोनो बात नहिं... अहां के कि आबय अ...अहांक सभसं ज्यादा इन्ट्रेस्ट कोन क्षेत्र में अई. खेल में... फिल्म देखय में... चाय दोकान पर राजनीति पर गप्प मारय में... फोटो खिंचय में... गाड़ी के बारे में... कोन चीज में अहांक इन्ट्रेस्ट अछि ??? ...अहां ओहि क्षेत्र में आउ न... सभ तरहक पत्रकार के जरूरत छै. अहां खेल पर... फिल्म पर... राजनीति पर... फोटो फीचर पर ... ऑटो पर... फैशन पर... पेज थ्री कोनो विषय पर लिख सकय छी... अहां जाहि चीज सं जुड़ल छी ओहि में हाथ अजमा सकय छी. ओकरा बारे में रोज किछ किछ लिखैत रहु. कोनो दोस्त... पत्रकार सं देखबा लेल करु. पेपर मैगजीन में अहां अपन लगाव वाला विषय पर पढैत रहुं आओर देखिऔ कि केना लिखल गेल छै... चूंकि अहां ओहि क्षेत्र सं जुड़ल छी ताहि लेल अहां ओकरा सं जुड़ल टर्म के सेहो जाइनते होयब. कोनो खास दिक्कत नहि आयत. आई काल्हि हर खास चीज पर अलग अलग मैगजीन..पेपर निकलय लागल अ. टीवी में सेहो सभं विषय पर लोक के राखय जाय लगल अछि. एहि लेल ढेरों मौका मिलत...सिर्फ ओकरा पकड़य के बात छै. दिक्कत होय तं बाजार सं कोनो पत्रकारिता पर किताब खरीद बेसिक जानकारी ल सकय छी. हमरा मेल कय सकय छी... फोन पर बात कय सकय छी. नौकरी नहिं दय सकब मुदा रास्ता द बताए देब .आगा ईश्वर के मर्जी.
सदस्यता लें टिप्पणियाँ भेजें (Atom)


text:
स्वाध्याय
– प्रवीण नारायण चौधरी
रामचरितमानस मोती
राजा दशरथ द्वारा पुत्रेष्टि यज्ञ
भगवान केर वरदान पाबि देवता लोकनि वानर रूप मे पृथ्वी पर आबि गेल छथि। ओ सब भगवानक अवतार के प्रतीक्षा मे छथि। आगू –
१. ओ समस्त वानर सब पर्वत और जंगल मे जहाँ-तहाँ अपन-अपन सुन्दर सेना बनाकय छा गेला। ई सब सुन्दर चरित्र हम कहलहुँ, आब ओ चरित्र सुनू जे बीच मे छोड़ि देने रही। अवधपुरी मे रघुकुल शिरोमणि दशरथ नाम केर राजा भेलाह, जिनकर नाम वेद मे विख्यात अछि। ओ धर्मधुरंधर, गुणक भंडार और ज्ञानी रहथि। हुनकर हृदय मे शांर्गधनुष धारण करयवला भगवानक भक्ति छलन्हि व हुनकर बुद्धि सेहो हुनकहि मे लागल रहैत छलन्हि। हुनकर कौसल्या आदि प्रिय रानी लोकनि सब पवित्र आचरण वाली छलीह। ओ सब अत्यन्त विनीत और पति के अनुकूल चलयवाली छलीह और श्री हरिक चरणकमल मे हुनका सभक दृढ़ प्रेम छलन्हि।
२. एक बेर राजाक मन मे बड़ा ग्लानि भेलनि जे हमरा पुत्र नहि अछि। राजा तुरन्ते गुरुक घर गेलाह आर हुनकर चरण मे प्रणाम अर्पित करैत विनती कयलनि। राजा अपन सब सुख-दुःख गुरु केँ सुनौलनि। गुरु वशिष्ठजी द्वारा हुनका बहुतो प्रकार सँ बुझौलनि आ कहलनि, “धीरज धरू, अहाँक चारि टा पुत्र हेता, जे तीनू लोक मे प्रसिद्ध और भक्त केर भय केँ हरयवला होयत।
३. वशिष्ठजी श्रृंगी ऋषि केँ बजौलनि आर हुनका सँ शुभ पुत्रकामेष्टि यज्ञ करबेलनि। मुनिक भक्ति सहित आहुति देलापर अग्निदेव हाथ मे चरु (हविष्यान्न खीर) लेने प्रकट भेलाह और दशरथ सँ कहलखिन – वशिष्ठ हृदय मे जे किछु विचारने छलाह, अहाँक से सब काज सिद्ध भ’ गेल। हे राजन्! आब अहाँ जाउ आ ई हविष्यान्न (पायस) केँ, जिनका जेना उचित बुझी, ताहि भाग मे बाँटि दी। तदनन्तर अग्निदेव समस्त सभा केँ बुझाकय अन्तर्धान भ’ गेलाह।
४. राजा परमानंद मे मग्न भ’ गेलाह। हुनकर हृदय मे हर्ष समा नहि रहल छल। ताहि समय राजा अपन प्रिय पत्नी लोकनि केँ बजौलनि। कौसल्या आदि सब (रानी) ओतय आबि गेलीह। राजा पायस केर आधा भाग कौसल्या केँ देलनि, और शेष आधा केँ दुइ भाग कय एक भाग राजा कैकेयी केँ देलनि आ शेष जे बचल रहल तेकरा फेर दुइ भाग कय कौसल्या और कैकेयी केर हाथ पर राखिकय अर्थात् हुनकर अनुमति लय कय आर एहि तरहें हुनका सभक मोन प्रसन्न कय केँ ई दुनू भाग सुमित्रा केँ देलनि।
५. एहि तरहें सब रानी गर्भवती भेलीह। ओ सब हृदय मे बहुत हर्षित भेलीह। हुनका बहुत सुख भेटलनि। जाहि दिन सँ श्री हरि (लीला मात्र सँ) गर्भ मे अयलाह, सब लोक मे सुख और सम्पत्ति छा गेल। शोभा, शील और तेज केर खान बनल सब रानी महल मे सुशोभित भेलीह। एहि तरहें किछु समय सुखपूर्वक बीतल आर ओ अवसर आबि गेल जाहि मे प्रभु केँ प्रकट हेबाक छलन्हि।


text:
विचार
– सविता झा खान
मैथिली सेवी सभक लेल एकटा काल्पनिक पत्र, हम्मर कांच-कोंचिल भाषा में, पढ़ु आ गुनु, जं नव-वर्षक जाप सं पलखति भ’ जाए। नहिं छी किछ एहन नवीन एहि समय में हर्षोल्लास लेल, नहींए ई नववर्ष थिक हम्मर सभक।
मान्यवर,
आइ भोरेभोर बुझल नहिं छल जे एहन मनोरंजन बिना कोनो पुन्ने भ जायत। जी, वैह भेल। माँ सदिखन कहैत छल जे “बौआ, दोसरक गप्प में मुरियारी नइ दी, मरबें तों एक दिन” मुदा हमरा लेल त ई ‘दोसरक’ गप्प अछिये नहि। दुनु प्रिय, दुनु परिचित, हं फीता ल’क समय सीमा नहि नपैत छी हम परिचय आ सम्बंध कें। केहन विडंबना अछि हमरा लोकनि कें जे मुहांमुहीं गप्प नहि क’क बात कें वितंडा बना देलियैक! जौं बुझि पड़य जे ‘ई कियै आ कत्ते बजैया’, त’ दु थापर मारि लेब, मुदा सुन’ पड़त। दुनुकें असीम संभावना आ आस्था, अप्पन मैथिलीक प्रति तैयो ई चिट्ठाचिट्ठी केर नौबत कियैक? किया नै दुन्नु केँ प्राण जाहि तोता में बसैये तेकरा क्रमशहिं, यथासंभव सेबी, पोसी आ मगन रही, बाकी गप्प के आगि लगाउ! कि सोचने हैत सभ? ‘है! हो’ब दहिन न’ बढ़िया सँ फँस’ दहिन’ मुदा केयो किछ बाजता नहि, यैह छिकैक मैथिल ‘गुण’ जेकर कारणे गुजराती केँ चारि बेर आ मैथिली केँ मुँह झुझुयाले रहि गेल। दुन्नु श्रेष्ठ आ दुनु गुणी तैयो हमरा सभलेल की? हम सभ केकरा छोड़ू, केकरा गहु ? स्थिति त’ एहने बुझि पड़ैए जे एक टा आर फाड़ भ गेलैक। की ई ढोयई केर ताकति छइ मैथिली में ? हम सब बिना संबल कें, बिना आदर्श के कोना बढबैक? जं दुन्नु कें सृजन एक दिशा में होयत त’ मैथिली त’ सद्यहिं जीयत, मुदा एना में त’ एक्के प्रतिबद्धता रहितहु आगि त आखिर हमरे घर में लागल!
सोचैत छलहूं जे आब मैथिली में लिखै केर कोशिश करब, छाउर पड़ि गेल न! प्रथमें ग्रासे मक्षिका पात:! ई कोन शोभा? ओकरा ल’ग में जाउ ओकर खिधांस, एकरा लग जाउ त ओकर खिधांस, इ सभमें छैक, मुदा एहन? ककोडबा बियान ककोडबे खाय! यैह कहैत छैक न, ज़हन अप्पन अपने के खाय लगैत छैक! आ अपना सभ में सबतरि यैह। हमरा नहि लिखै के अछि मैथिली में। ई हम्मर निशिचत प्रण अछि अहां दुहुक समक्ष। अगला पीढ़ी तैयार क’ लिय! आ बिना अगिला पीढ़ी के अहाँ सभ के देल थाती ढ़ोयत के? इतिहासक देल औझहराहैट सभ काम नहिं छैक एही भाषा के उत्थान में तखन ऐना में त आर सभ मिटा जायत।
जाबे हमरा इ नै बुझि पड़त जे दुनु अप्पन मनोमालिन्य दुर क’ लेलहुं आ इ घ्योना कें पसारब दुर नहि भेल ताबैत धरि हमरा क’ल नहि पड़त। भाषा कें सेवा आ चरचा कहियो मनुक्ख सं पैघ नहि भ सकैये। मेल कें स्पैम में राखइ बिना हम मेल के पढब नहि। आब बेसी नहि कहब, हम्मर मोन खराब भ’ गेल। एहन मनोरंजन जुनि करि, एतबे कहब। एही कांच- कोंचिल भाषा लेल सेहो माफ़ करब। बड्ड दु:ख भेल।
क्षमाप्रार्थनाक संग!!


text:
कवि
कवि ओ व्यक्ति छी जे कविता लेखन करैत अछि आ भावसभकें रसाभिषिक्त अभिव्यक्ति दैत अछि। कवि सामान्य अथवा स्पष्ट सँ भिन्न रुप सँ गहन यथार्थक वर्णन करैत अछि। एहि लेल वैदिक कालमे ऋषय: मन्त्रदृष्टार: कवय: क्रान्तदर्शिन: अर्थात् ऋषिकें मन्त्रदृष्टा आ कविकें क्रान्तदर्शी कहल गेल अछि। कवि शब्दक प्रयोग प्रचलन आ सामान्य एवं पारिभाषिक अर्थक विकास परम्परा मुदा बहुत लम्बा आ वैविध्यपूर्ण सेहो रहल अछि। वैदिक संस्कृत भाषाक आदि ग्रन्थ ऋग्वेद सँ लौकिक संस्कृत - प्राकृत -अपभ्रंश भाषा होएत मैथिली भाषाक आधुनिक युगधरि आबि गेला कम सँ कम साढ़े तीन सहस्राब्दीक प्रयोग क्रममे कवि शब्द अपन अर्थ परिवर्तनक अनेको सिढ़ी पार करैत आएल अछि। एखन ई शब्द छन्दोबद्ध वा छन्दमुक्त कविताक रचना केनिहार व्यक्तिकें बुझबैत अछि। [१][२]
सन्दर्भ सामग्रीसभसंपादित करें
- ↑ बराल, डा.ईश्वर प्रधान, कृष्णचन्द्र (सं.२०५५), नेपाली साहित्य कोश, काठमाडौं : नेपाल राजकीय प्रज्ञा प्रतिष्ठान
- ↑ Culture of Hindi, Malik Mohammad, Kalinga Publications, 2005, ISBN 978-81-87644-73-6


text:
नवका- पुरनका लेख सर्च करु...
कृषि क्रांति
दरभंगा मे आई काल्हि कृषि मेला लागल अछि. एहि मेला मे किसान भाई लोकनि के आधुनिक आओर उन्नत खेती के बारे मे बताएल जा रहल अछि. ई मेला पोलो मैदान मे लागल अछि. कृषि मेला के उद्घाटन दरभंगा के डीएम अरुण प्रसाद कएलखिन्ह. हुनकर कहनाय छलन्हि जे किसान भाई सभ अगर उन्नत वैज्ञानिक तरीका सं खेती करताह त आत्मनिर्भर होए मे बेसि देर नहिं लगतन्हि. एहि अवसर पर विधान पार्षद डॉ विनोद कुमार चौधरी जी सेहो मौजूद छलाह. विनोद जी के कहनाय छलन्हि जे किसान सभ के सरकार के विकास योजना के अपनयबाक चाही... सरकार के योजना के फायदा उठयबाक चाही...जेहि सं बिहार मे कृषि क्रांति आबि सकय. हुनकर कहनाय छलन्हि जे सरकार के जोर कृषि विकास कार्यक्रम पर अछि. एहि लेल सरकार किसान के खाद... बीज आओर कृषि उपकरण कम दाम पर उपलब्ध करा रहल अछि. जरूरत अछि त बस एकर कि किसान सभ बेसि सं बेसि फायदा उठा सकथिन्ह. कृषि मेला मे किसान सभ के खेती के बारे मे त जानकारी देले जा रहल अछि... एहि ठाम उन्नत बीज... खाद आओर खेती के लेल उपकरण अनुदान के रूप मे कम दाम पर सेहो बेचल जा रहल अछि.
सदस्यता लें टिप्पणियाँ भेजें (Atom)


text:
कृषि कार्यशाला
दरभंगा में औषधीय, सुगंधीय पौधा... फूलक खेती... मखाना और मछली पालन पर एकटा कार्यशाला भेल. एकर आयोजन नाबार्ड के सहयोग सं मिथिलांचल इंडस्ट्रियल चेंबर ऑफ कॉमर्स कएलक. कार्यशाला में किसान सभ सं कहल गेल जे पारम्परिक खेती के संग- संग वैज्ञानिक खेती पर सेहो जोर देल जाय. किसान सभ के कहल गेल जे अगर ओ जेट्रोफा... मखाना के खेती वैज्ञानिक तरीका सं करताह त हुनका अखन जतेक कमाई होई छन्हि... ओहि सं चारि-पांच गुना बेसि कमाई भS सकय छनि. एहि कार्यशाला में किसान सभ के खेती सं कमाई बढाबय के तरीका सेहो बतायल गेल. ओना पहिला लोक सभ पारम्परिक रूप सं जे खेती कय अएलाह अ तकरे करनाय नीक बुझय छथिन्ह मुदा नवका लोक सभ... युवा किसान सभ में वैज्ञानिक तरीका सं खेती करय के जागरूकता आएल अ. ओ रेडियो... टीवी... अखबार सं जानकारी लय खेती कय पैदावार बढ़ा रहल छथिन्ह. एहि के लेल ओ कृषि वैज्ञानिक सभ सं सेहो मिलय छथिन्ह. ओना एहि कार्यशाला में किसान सभ के एकटा सुझाव ई देल गेल कि अगर ओ अपन आस पास के किसान सभ के संग मिलजुलि के खेती करताह ... ग्रुप बनाSक खेती करताह त पैदावार के बेचय में ओतेक दिक्कत नहिं आयत. तखन व्यापारी सामान खरीदय लेल खुद हुनका पास अयताह. आ ओ अपन दाम पर हुनका सामान बेचि सकय छथिन्ह.


text:
रामबाबू
पटना । बिहारक लेल एकटा खुसी के’ खबरि अछि। बिहटा केर सिकंदरपुरमे बनि रहल भारत सरकार के’ तरफ सँ एकटा बड़का परियोजना सुपर स्पेशलिस्ट ईएसआईसी अस्पताल जल्दिए शुरू भ’ जाएत। निर्माण कंपनी रामा कंस्ट्रक्शन 170 बेड के’ जी प्लस थ्री अस्पताल बनाकS तैयार कS देलक अछि आऔर एकरा लSक निर्माण कंपनी एनबीसी आऔर ईएसआईसी 170 बेड अस्पताल टेकओवर करय लेल चिट्ठी सेहो दS देलक अछि।
निर्माण कंपनी के’ मानी त’ 170 बेड केर अस्पतालमे सभटा काज भ’ चुकल अछि आऔर जे शेष रहि गेल मेडिकल इक्यूपमेंट के’ काज अछि ओ ईएसआईसी के’ करबाक अछि। कंपनी केर जीएम मोहम्मद हामिद के’ कथन अछि कि ईएसआईसी जँ चाहय अस्पताल के’ शुरू कS सकैत अछि। कंस्ट्रक्शन कंपनी के’ तरफ सँ सभटा काज पूरा कएल जा चुकल अछि। ओ स्पष्ट कएलक कि जनरल ओपीडी,आईसीयू, इमरजेंसी, डॉक्टर्स रूम, नर्स रूम, एक्स – रे रूम आऔर रिसेप्शन सभ बनिकS तैयार अछि। सगरो स्थान पर फर्नीचर सँ लSक फिनिसिंग धरि के’ सभ काज पूर कS लेल गेल अछि। खाली बिजली के’ कनेक्शन शेष अछि जे 33 केवीए लाइन भेटितहि सेहो पूरा कS लेल जाएत।
निर्माण कार्यमे लागल रामा कंस्ट्रक्शन कंपनी केर प्रोजेक्ट मैनेजर सुनील कुमारक कथन अछि कि बाकि बाँचल काज जाहिमे 330 बेड के’ अस्पतालकें संगहि सँग मेडिकल कॉलेज ,डॉक्टर्स क्वार्टर, हॉस्टल आऔर अन्यान्य निर्माण काज सेहो प्रगति पर अछि जे अगिला पाँच महीनामे पूरा कS लेल जाएत।
सोचय बला बात अछि कि सूबे केर नियोजित मजदूर सभकें लेल बिहटाक सिकन्दपुरमे बनि रहल 500 बेड केर सुपर स्पेशलिस्ट ईएसआईसी मेडिलक कॉलेज एन्ड हॉस्पीटल के’ पूरा कS 2011 नवंबर मे’ हैंडओवर करबाक छलनि आऔर 2012 सँ अहिमे इलाज आऔर पढ़ाई शुरू होयबाक छलै मुदा निर्माण कम्पनी सभक देरीक कारण उचित समय पर काज पूरा नहि कएल जा सकल। बादमे एनबीसीसी काजमे भ रहल देरी के’ कारण 2017 मे निर्माण कंपनी के’ बदलि देल गेल आऔर प्रतिभा कंस्ट्रक्शन केर स्थान ईएसआईसी अस्पताल के’ काज रामा कंस्ट्रक्शन केर जिम्मा द’ देल गेल ततपश्चात 10 महीनाक भीतरहि रामा कंस्ट्रक्शन 170 बेड केर अस्पताल तैयार कS लेलक अछि।


text:
उत्तर कोरिया
उत्तर कोरिया, आधिकारिक रूपसँ प्रजातान्त्रिक जनवादी गणतन्त्र कोरिया (हङ्गुल: 조선 민주주의 인민 공화국, हाञ्जा:朝鲜民主主义人民共和国) पूर्वी एसियामे कोरिया प्रायद्वीपक उत्तरमे बसल एक देश छी । देशक राजधानी आ सभसँ पैग शहर प्योङयाङ छी । कोरिया प्रायद्वीपक ३८अम समानान्तर पर बनाएल गेल कोरियाली सैन्यविहीन क्षेत्र उत्तर कोरिया आ दक्षिण कोरियाक बीच विभाजन रेखाक रूपमे काज करैत अछि । अमनोक नदी आ तुमेन नदी उत्तर कोरिया आ चीनक बीच सीमाक निर्धारण करैत अछि, ओतय अती उत्तर-पूर्वी छोर पर तुमेन नदीक एक शाखा रूसक साथ सीमा बनबैत अछि ।
सन् १९१० मे, कोरिया साम्राज्य पर जापानद्वारा कब्जा करि लेल गेल छल । सन् १९४५ मे द्वितीय विश्वयुद्धक अन्तमे जापानी आत्मसमर्पणक बाद, कोरियाकें संयुक्त राज्य आ सोभियत सङ्घद्वारा दुई क्षेत्रसभमे विभाजित करि देल गेल, जतय एकर उत्तरी क्षेत्र पर सोभियत सङ्घ तथा दक्षिण क्षेत्र पर अमेरिकाद्वारा कब्जा करि लेल गेल । एकर एकीकरण पर बातचीत विफल रहल, आ सन् १९४८ मे, दुनू क्षेत्रसभ पर अगल-बगल देश आ सरकार: उत्तरमे समाजवादी प्रजातान्त्रिक जनवादी कोरिया, आ दक्षिणमे पूंजीवादी गणतन्त्र कोरिया बनि गेल । दुनू देशक बीच एक युद्ध (१९५०-१९५३) सेहो भऽ गेल अछि । कोरियाली युद्धविधि समझौतासँ युद्धविराम तँ भेल, मुदा दुनू देशक बीच शान्ति समझौता पर हस्ताक्षर नै कएल गेल ।[१४]
उत्तर कोरिया आधिकारिक तौर पर अपना आपकें आत्मनिर्भर समाजवादी राज्यक रूपमे दर्शावैत अछि ।[१५] आ औपचारिक रूपसँ चुनाव सेहो कएल जाइत अछि । ओना तँ आलोचक एकरा अधिनायकवादी तानाशाहीकें रूप मानैत अछि, किया की एहि ठामक सत्ता पर किम इल-सुङ आ हुनकर परिवारक लोकसभक अधिपत्य अछि । बहुतेक अन्तर्राष्ट्रिय सङ्गठनसभक अनुसार उत्तर कोरियामे मानवाधिकार उल्लङ्घनक समकालीन दुनियामे कोनो समानान्तर नै अछि ।[१६][१७][१८] सत्तारूढ़ परिवारक सदस्यसभक नेतृत्वमे कोरियाक श्रमिक पार्टी (डब्लुपिके), देशक सत्ता नियन्त्रित अछि आ दुनू देशक पुनर्मिलनक लेल डेमोक्रेटिक फ्रन्टक नेतृत्व करैत अछि जहिमे सम्पूर्ण राजनीतिक अधिकारीसभक सदस्य होनाए आवश्यकता होइत अछि ।[१९]
राष्ट्रिय आत्मनिर्भरताक विचारधारा जुचे, सन् १९७२ मे मार्क्सवादी-लेनिनवादीक रचनात्मक प्रयोगक रूपमे संविधानमे पेश कएल गेल छल । राज्यक उद्यमशील आ सामूहिक कृषिक माध्यमसँ कृषि उत्पादन पर राज्यकें स्वामित्व रहैत अछि । स्वास्थ्य सेवा, शिक्षा, आवास आ खाद्य उत्पादन जका अधिकांश मूल सेवासभ अनुवृत्ति होइत अछि या राज्य-वित्त पोषित होइत अछि । सन् १९९४ सँ सन् १९९८ धरि, उत्तर कोरियामे अकाल पड़ल छल, जकर परिणामस्वरूप ०.२४ सँ ३.५ मिलियन लोकसभक मौत भेल आ आबो खाद्य उत्पादनमे सङ्घर्ष करि रहल अछि ।[२०] उत्तर कोरिया सोङ्गुन या सैन्य-प्रथम नीतिकें पालन करैत अछि ।[२१] १.२१ मिलियन रहल एकर सक्रिय सेना चीन, अमेरिका आ भारतक बाद दुनियामे चारिम सभसँ पैग सेना अछि ।[२२] उत्तर कोरिया एक परमाणु हथियार सम्पन्न देश छी ।[२३][२४] उत्तर कोरिया अपना आपकें एक नास्तिक देश मानैत अछि एतय कोनो आधिकारिक धर्म नै अछि संगे सार्वजनिक रूपसँ धर्मकें नै मानल जाइत अछि ।
इतिहास[सम्पादन करी]
जापानी आधिपत्य (१९१०-१९४५)[सम्पादन करी]
सन् १९०५ मे रुसो-जापान युद्धक बाद जापानद्वारा कब्जा कएल जाए सँ पहिने प्रायद्वीप पर कोरियाली साम्राज्यक शासन व्यवस्था छल । सन् १९४५ मे द्वितीय विश्वयुद्धक समाप्ति पश्चात ई सोभियत सङ्घ आ अमेरिकाक नियन्त्रित क्षेत्रसभमे बांटि देल गेल । उत्तर कोरियाद्वारा संयुक्त राष्ट्र सङ्घक पर्यवेक्षणमे सन् १९४८ मे दक्षिणमे भेल चुनावमे भाग नै लेवाक निर्णय केलक, जकर परिणामस्वरूप दुनू नियन्त्रित क्षेत्रसभमे अलग कोरियाली सरकारसभकें गठन भेल । उत्तर आ दक्षिण कोरिया दुनू पूरे प्रायद्वीप पर सम्प्रभुताकें दावा केलक, जकर परिणति सन् १९५० मे कोरियाली युद्धक रूपमे भेल । सन् १९५३ मे भेल युद्धविरामक बाद युद्ध तँ अन्त भऽ गेल, मुदा दुनू देश अखनो आधिकारिक रूपसँ युद्धरत अछि, कियाकी शान्ति सन्धि पर कहियो हस्ताक्षर नै कएल गेल । दुनू देशसभकें सन् १९९१ मे संयुक्त राष्ट्रमे स्वीकार किएल गेल । २६ मई २००९ मे उत्तर कोरियाद्वारा एकतरफा युद्धविराम वापिस लऽ लेल गेल ।
सोभियत आधिपत्य आ कोरियाक विभाजन (१९४५-१९५०)[सम्पादन करी]
सन् १९४५ मे जखन द्वितीय विश्वयुद्ध समाप्त भेल तँ, कोरियाली प्रायद्वीपकें ३८ समानान्तर रेखासँ दुनू क्षेत्रसभमे विभाजित करि देल गेल, जकर उत्तरी क्षेत्रमे सोभियत सङ्घ आ दक्षिणी भाग पर संयुक्त राज्य अमेरिकाक कब्जा भेल । विभाजन रेखा हेतु दुई अमेरिकी अधिकारी, डिन रस्क आ चार्ल्स बोनेस्टेलकें काम सौंपल गेल, ओ दुनू देशकें लगभग आधा-आधा भागमे विभाजित केलक मुदा राजधानी सियोलकें अमेरिकी नियन्त्रणक तहत राखने छल ।[२५][२६] ओ अवस्थाक बादो, विभाजन तुरन्त सोभियत सङ्घद्वारा स्वीकार करि लेल गेल । सोभियत जनरल तेरेन्ति शैतकोभद्वारा सन् १९४५ मे सोभियत नागरिक प्राधिकरणक स्थापनाक सिफारिश केलक, आ उत्तर कोरियाक लेल फरबरी सन् १९४६ मे स्थापित अस्थायी पिपल्स समितिकें अध्यक्षक रूपमे किम इल-सुङक समर्थन केलक । अस्थायी सरकारक समयमे, शैतकोभक मुख्य उपलब्धि, व्यापक भूमि सुधार कार्यक्रम रहल जे उत्तरी कोरियाकें जमीन्दारी प्रणालीके समाप्त करि देलक । ओतय रहल जमीन्दार आ जापानी सहयोगी दक्षिणक क्षेत्रमे भाग गेल । शैतकोभद्वारा ओतय रहल बहुतेक प्रमुख उद्योगसभकें राष्ट्रियकरण करि देलक आ कोरियाक भविष्य पर वार्ता करवाक लेल मस्को आ सियोलमे सोभियत प्रतिनिधि मण्डलक नेतृत्व सेहो केलक ।[२७][२८][२९][३०][३१] सन् १९४८ सितम्बर ९ मे डेमोक्रेटिक पिपल्स रिपब्लिक अफ कोरियाकें स्थापित कएल गेल । शैतकोभ एकर पहिल सोभियत राजदूतक रूपमे रहल, जबकि किम इल-सुङ एकर प्रमुखक रुपमे काबिज भेल ।
सन् १९४८ मे सोभियत सेना उत्तरी कोरियासँ वापिस चलि आएल आ सन् १९४९ मे अमेरिकी सेना दक्षिण कोरियासँ हटि गेल । राजदूत शैतकोभकें सन्देह छल की दक्षिणक कम्युनिस्ट विरोधी सरकार, उत्तर पर आक्रमण करवाक योजना बनाए रहल अछि, एतय ओ समाजवादक तहत कोरियाली प्रायद्वीपक एकीकरणक किमक लक्ष्यक प्रति सहानुभूति रखैत छल । बादमे दुनू दक्षिण पर पहिने आक्रमण करवाक लेल जोसेफ स्टालिनके मनेबामे सफल रहल, जे आगा चलि कोरियाली युद्धक रूपमे भेल ।
कोरियाली युद्ध (१९५०-१९५३)[सम्पादन करी]
कोरियाली युद्ध शीत युद्ध कालमे लड़ल गेल पहिल महत्वपूर्ण युद्ध छल ।[३२] एक दिस उत्तर कोरिया छल जकर समर्थन सोभियत सङ्घ तथा साम्यवादी चीन करि रहल छल, तँ दोसर दिस दक्षिण कोरिया छल जकर रक्षा अमेरिका करि रहल छल । युद्ध अन्तमे बिना निर्णय समाप्त भेल मुदा जन क्षति तथा तनाव बहुत अधिक छल । कोरिया-विवाद सम्भवतः संयुक्त राष्ट्र सङ्घक शक्ति-सामर्थ्यक सभसँ महत्वपूर्ण परीक्षण छल । अन्तर्राष्ट्रिय राजनीतिक विद्वान शुमा एकरा सामूहिक सुरक्षा परीक्षण कऽ संज्ञा देनए अछि ।[३३]
द्वितीय विश्वयुद्धक अन्तिम दिनमे मित्र-राष्ट्रसभमे ई तय भेल की जापानी आत्म-समर्पणक बाद सोभियत सेना उत्तर कोरियाक ३८ अक्षांशधरि तथा संयुक्त राष्ट्र सङ्घक सेना ई अन्तर्राष्ट्रिय सीमारेखाक दक्षिण भागक निगरानी करत । दुनू शक्ति अन्तरिम कोरियाली प्रजातान्त्रिक सरकार कऽ स्थापनाक लेल संयुक्त आयोगक स्थापना केलक । मुदा सन् १९५० जुन २५ कें उत्तर कोरियाद्वारा दक्षिण कोरिया पर आक्रमण करि देल गेल । एहि दिन संयुक्त राष्ट्र सुरक्षा परिषदमे सोभियत अनुपस्थितिकें फायदा उठबैत अमेरिकाद्वारा अन्य सदस्यसभसँ मिल उत्तर कोरियाकें आक्रमणकारी घोषित करवाए देलक । सुरक्षा परिषद ई सिफारिशकें संयुक्त राष्ट्र सङ्घक सदस्य कोरियाली गणतन्त्रक आवश्यक सहायता प्रदान करी जहि सँग ओ सशस्त्र आक्रमणक प्रतिरोक करि सकए तथा ओ क्षेत्रमे शान्ति आ सुरक्षा स्थापित कएल जाए सकै । पहिल बेर सन् १९५० जुलाई ७ कें अमेरिकाक जनरल म्याकार्थरक कमानमे संयुक्त राष्ट्र सङ्घक झण्डाक नीचा संयुक्त कमानक निर्माण कएल गेल ।
मुदा बादमे सोभियत सङ्घ सेहो सुरक्षा परिषदक कारवाहीमे भाग लेनाए आरमभ करि देलक आ कोरियामे संयुक्त राष्ट्र सङ्घक कारवाही रोकैक लेल भिटो कऽ प्रयोग करि देलक । एकर परिणामस्वरूप सन् १९५० नवम्बर ३, संयुक्त राष्ट्र महासभाद्वारा शान्ति कऽ लेल एकता प्रस्ताव पास करि अन्तर्राष्ट्रिय शान्ति आ सुरक्षाकें उत्तरदायित्व स्वयं लऽ लेलक । फलस्वरूप अमेरिकी आ चीनी सेनासभ कोरियाली मामला केर लऽ उलझि गेल । अन्ततः भारत तथा किछ अन्य शान्तिप्रिय राष्ट्रसभक पहलक कारण सन् १९५३ जुलाई २७, कऽ दिन दुनू पक्षसभक बीच युद्ध विराम-सन्धि भेल । एहि प्रकार कोरियाली युद्धकें संयुक्त राष्ट्र सङ्घ रोक लगेबामे सफल भेल । ओना तँ अखनो उत्तर तथा दक्षिण कोरियामे आपसी तनाव जारी रहैत अछि ।
अमेरिकी रक्षा मन्त्रालय केर अनुसार ई विनाशकारी युद्धक कारण ३३,६८६ सैनिक आ २,८३० आम नागरिकक मृत्यु भऽ गेल । सन् १९५० नवम्बर १, चीनक सैनिकसभक सामना केलाक बाद सैनिकसभक मृत्यु सङ्ख्या ८,५१६ बढि गेल ।[३४] दक्षिण कोरियाक बतौलक की ई युद्ध सँ ओकर ३,७३,५९९ आम नागरिक आ १,३७,८९९ सैनिक मारल गेल । पश्चिम देशसभक स्रोत अनुसार ई युद्धमे चारि लाख लोकसभक मृत्यु आ ४,८६,००० लोक घायल भेल छल । केपिए अनुसार २,१५,००० लोकसभक मौत आ ३,०३,००० लोक घायल भेल छल ।[३५]
युद्धक बादक स्थिति[सम्पादन करी]
२१अम शताब्दी[सम्पादन करी]
सन् २००१ मे अमेरिकी राष्ट्रपति जर्ज डब्लु बुशक चुनावक संगे अन्तर्राष्ट्रिय राजनैतिक वातावरण परिवर्तित भऽ गेल । बुशक प्रशासनद्वारा दक्षिण कोरियाक सनसाइन नीति आ सहमतीय आधारसभकें खारिज करि देलक । अमेरिकी सरकारद्वारा उत्तर कोरियाकें एक दुष्ट राज्यक रूपमे व्यवहार केलक, जबकि ओ पुन: इराक युद्धसँ अपन ध्यान हटेबाक संगे परमाणु हथियारसभकें अधिग्रहणक प्रयासकें आओरो तीव्र बनेलक ।[३६][३७][३८] सन् २००६ अक्टुबर ९ कें दिन उत्तर कोरिया विश्व सञ्चार माध्यममे ई घोषणा केलक की ओ अपन पहिल परमाणु हथियार परीक्षण केलक अछि ।[३९][४०]
भूगोल[सम्पादन करी]
उत्तर कोरिया एसिया महादेशक कोरियाली प्रायद्वीपक उत्तरमे अवस्थित अछि । ई क्षेत्र ३७° आ ४३° उत्तरी अक्षांश, आ १२४° आ १३१° पूर्वी देशान्तरमे अवस्थित अछि । ई १,२०,५४० वर्ग किलोमिटर (४६,५४१ वर्ग माइल) क क्षेत्रफल ओकटने अछि ।[४] उत्तर कोरियाक उत्तरमे चीन तथा रूस आ दक्षिण कोरियाक सीमा कोरियाली सैनिक क्षेत्रधरि अवस्थित अछि । एकर पश्चिममे पियर सागर आ कोरियाक खाड़ी अवस्थित अछि, एकर पूर्वमे जापानक सागर अवस्थित अछि ।
कोरियाक शुरुआती युरोपेली आगन्तुकसभद्वारा टिप्पणी कएल गेल अछि की ई देश प्रायः बहुत रास पर्वत श्रृङ्खलासभक कारण सँ भारी प्रचण्ड वायु कऽ एक समुन्द्र जका देखऽ मे लगैत अछि, जे की एगो सामान्य प्रायद्वीपक विपरीत अछि ।[४१] उत्तर कोरियाक लगभग ८० प्रतिशत भाग पहाड़ आ ऊपरी क्षेत्रसभ सँ बनल अछि, जे की गहीर आ सङ्कीर्ण घाटीसभ सँ भिन्न अछि । उत्तर कोरियामे २,००० मिटर (६,६०० फिट) या ओहि सँ अधिक उन्नयनक संग कोरियाली प्रायद्वीपक सम्पूर्ण पर्वत अवस्थित अछि । उत्तर कोरियाक उच्चतम बिन्दु समुद्र सतह सँ २,७४४ मिटर (९,००३ फिट) कऽ उचाई कऽ संग ज्वालामुखी पर्वत पाक्तु पर्वत अछि ।[४१] कोरियाली संस्कृतिमे पाक्तु बहुत महत्वपूर्ण अछि, जकरा कोरियाली लोकसभ एक पवित्र स्थान मानैत अछि आ एहि प्रकार किम साम्राज्यक आगल-बगल विस्तृत लोक कथासभमे सेहो एकरा शामिल कएल गेल अछि ।[४२] अन्य प्रमुख पर्वत श्रेणीसभ अति उत्तरपूर्व आ राङ्गरिम पहाड़सभक ह्यागिङ रेञ्जमे अछि, जे की उत्तर कोरियाक उत्तर-मध्य भागमे अवस्थित अछि । दक्षिण कोरिया धरि अवस्थित ताएब्याक रेञ्जमे रहल माउन्ट कुमग्याङ, एकर अलौकिक सुन्दरताक लेल प्रसिद्ध अछि ।[४१]
एकर तटीय किनारा क्षेत्र पश्चिमसँ पूर्व धरि फैलल अछि । उत्तर कोरियाक अधिकाश लोकसभ समथर आ निचलका भूमिमे बसोबास करैत अछि । सन् २००३ मे संयुक्त राष्ट्र सङ्घक वातावरणीय कार्यक्रमक एक प्रतिवेदन अनुसार उत्तर कोरियाक भूमिमे सँ ७०% भाग वनजङ्गल ओकटने अछि ।[४३] उत्तर कोरियाक सभसँ लम्बा नदी एम्नोक (यालु) छी जकर लम्बाई ७९० किलोमिटर (४९१ माइल) अछि ।[४४]
प्रशासनिक विभाग[सम्पादन करी]
टिप्पणी[सम्पादन करी]
- ↑ Kim Jong-un holds four concurrent positions: Chairman of the Workers' Party, Chairman of the Central Military Commission, Chairman of the State Affairs Commission and Supreme Commander of the People's Army, serving as the "supreme leader" of the DPRK.
- ↑ Kim Yong-nam is the "head of state for foreign affairs". The position of president (formerly head of state) was written out of the constitution in 1998. Kim Il-sung, who died in 1994, was given the appellation "Eternal President" in its preamble.
सन्दर्भ सामग्रीसभ[सम्पादन करी]
- ↑ Minahan, James B. (2014). Ethnic Groups of North, East, and Central Asia: An Encyclopedia. Santa Barbara: ABC-CLIO. प॰ 147. आइएसबिएन 978-1-61069-018-8. https://books.google.com/books?id=oZCOAwAAQBAJ&pg=PA147.
- ↑ Alton, David; Chidley, Rob (2013). Building Bridges: Is There Hope for North Korea?. Oxford: Lion Books. प॰ 89. आइएसबिएन 978-0-7459-5598-8. https://books.google.com/books?id=eTWqpOOXI_QC&pg=PA89.
- ↑ "Korea, North". Britannica Book of the Year 2014. London: Encyclopedia Britannica, Inc.. 2014. प॰ 642. आइएसबिएन 978-1-62513-171-3. https://books.google.com/books?id=LccRAwAAQBAJ&pg=PA642.
- ↑ ४.० ४.१ Demographic Yearbook – Table 3: Population by sex, rate of population increase, surface area and density, United Nations Statistics Division, २०१२, पृ: ५, अन्तिम पहुँच २९ नवम्बर २०१४।
- ↑ "World Population Prospects: The 2017 Revision", ESA.UN.org (custom data acquired via website), United Nations Department of Economic and Social Affairs, Population Division, अन्तिम पहुँच १० सितम्बर २०१७।
- ↑ "DPR Korea 2008 Population Census National Report", Pyongyang: DPRK Central Bureau of Statistics, २००९, पृ: १४, मूलसँ ३१ मार्च २०१०-मे सङ्ग्रहित, अन्तिम पहुँच १९ फरबरी २०११।
|deadurl=प्यारामिटर ग्रहण नै केलक (सहायता)
- ↑ "GDP (PPP) Field listing", CIA World Factbook, २५ जून २०१४-कऽ मूल रूप सङ्ग्रहित, अन्तिम पहुँच ३१ मई २०१४।
|deadurl=प्यारामिटर ग्रहण नै केलक (सहायता)
- ↑ "GDP (PPP) per capita Field listing", CIA World Factbook, २५ जून २०१४-कऽ मूल रूप सङ्ग्रहित, अन्तिम पहुँच ३१ मई २०१४।
|deadurl=प्यारामिटर ग्रहण नै केलक (सहायता)
- ↑ "National Accounts Main Aggregate Database", United Nations Statistics Division, दिसम्बर २०१२, ५ फरबरी २०१६-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ १०.० १०.१ "Archived copy", ८ जनवरी २०१७-कऽ मूल रूप सङ्ग्रहित, अन्तिम पहुँच २०१७-०२-०९।
|deadurl=प्यारामिटर ग्रहण नै केलक (सहायता) Hyundai Research Institute (South Korea)
- ↑ "Turning back the clock – North Korea creates Pyongyang Standard Time", Reuters, ६ अगस्त २०१५, १६ अक्टुबर २०१५-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ Hersher, Rebecca (२१ सितम्बर २०१६), "North Korea Accidentally Reveals It Only Has 28 Websites", NPR, २२ सितम्बर २०१६-कऽ मूल रूप सङ्ग्रहित, अन्तिम पहुँच २२ सितम्बर २०१६।
|deadurl=प्यारामिटर ग्रहण नै केलक (सहायता)
- ↑ "Telephone System Field Listing", CIA The World Factbook, २५ जून २०१४-कऽ मूल रूप सङ्ग्रहित, अन्तिम पहुँच १७ जून २०१४।
|deadurl=प्यारामिटर ग्रहण नै केलक (सहायता)
- ↑ "गुरिल्ला वार क्षमताओं को बढ़ाता नार्थ कोरिया :यू.एस", FOX News Network, LLC, Associated Press, २३ जून २००९, अन्तिम पहुँच ४ जुलाई २००९।
- ↑ "Preamble". Socialist Constitution of the Democratic People's Republic of Korea. Pyongyang: Foreign Languages Publishing House. 2014. प॰ 1. आइएसबिएन 978-9946-0-1099-1. http://www.naenara.com.kp/en/book/download.php?4+4047#.pdf Amended and supplemented on 1 April, Juche 102 (2013), at the Seventh Session of the Twelfth Supreme People's Assembly.
- ↑ "Report of the Commission of Inquiry on Human Rights in the Democratic People's Republic of Korea, Chapter VII. Conclusions and recommendations", United Nations Office of the High Commissioner for Human Rights, १७ फरबरी २०१४: ३४६, अन्तिम पहुँच १ नवम्बर २०१४।
- ↑ "Issues North Korea", Amnesty International UK, अन्तिम पहुँच १ नवम्बर २०१४।
- ↑ "World Report 2014: North Korea", Human Rights Watch, अन्तिम पहुँच १ नवम्बर २०१४।
- ↑ "The Parliamentary System of the Democratic People's Republic of Korea" (PDF), Constitutional and Parliamentary Information, Association of Secretaries General of Parliaments (ASGP) of the Inter-Parliamentary Union, पृ: ५, मूलसँ ३ मार्च २०१२-मे सङ्ग्रहित, अन्तिम पहुँच १ अक्टुबर २०१०।
- ↑ "UN: North Korea's policies cause the nation's food shortages", Pajamas Media, २३ अक्टुबर २००९, अन्तिम पहुँच २२ अक्टुबर २०११।
- ↑ H. Hodge (2003). "North Korea’s Military Strategy", Parameters, U.S. Army War College Quarterly.
- ↑ Bureau of East Asian and Pacific Affairs (अप्रैल २००७), "पृष्ठभूमि नोट: उत्तर कोरिया", United States Department of State, अन्तिम पहुँच १ अगस्त २००७।
- ↑ "सशस्त्र बलों: पूरी तरह से सशस्त्र सेना", The Economist, १९ जुलाई २०११, अन्तिम पहुँच २८ जुलाई २०११।
- ↑ Anthony H. Cordesman (21 July 2011). कोरियाई सैन्य बैलेंस. Center for Strategic & International Studies. प॰ 156. आइएसबिएन 978-0-89206-632-2. http://csis.org/files/publication/110712_Cordesman_KoreaMilBalance_WEB.pdf. अन्तिम पहुँच तिथि: 28 July 2011. "The DPRK has implosion fission weapons."
- ↑ Oberdorfer, Don; Carlin, Robert (2014). The Two Koreas: A Contemporary History. Basic Books. प॰ 5. आइएसबिएन 9780465031238.
- ↑ Seth, Michael J. (2010). A History of Korea: From Antiquity to the Present. Rowman & Littlefield Publishers. प॰ 306. आइएसबिएन 9780742567177. https://books.google.com/books?id=WJtMGXyGlUEC. अन्तिम पहुँच तिथि: 16 November 2015.
- ↑ Lankov, Andrei (२५ जनवरी २०१२), "Terenti Shtykov: the other ruler of nascent N. Korea", The Korea Times, अन्तिम पहुँच १४ अप्रैल २०१५।
- ↑ Timothy Dowling (२०११), "Terentii Shtykov", History and the Headlines, ABC-CLIO, अन्तिम पहुँच २६ अप्रैल २०१५।
- ↑ Lankov, Andrei. ""North Korea in 1945–48: The Soviet Occupation and the Birth of the State,"". From Stalin to Kim Il Sung—The Formation of North Korea, 1945–1960. pp. 2–3.
- ↑ Lankov, Andrei (10 April 2013). The Real North Korea: Life and Politics in the Failed Stalinist Utopia. Oxford University Press. प॰ 7.
- ↑ Armstrong, Charles (15 April 2013). The North Korean Revolution, 1945–1950. Cornell University Press. Kindle Locations 1363–1367.
- ↑ "North Korea enters 'state of war' with South", BBC News, ३० मार्च २०१३, ३० मार्च २०१३-कऽ मूल रूप सङ्ग्रहित, अन्तिम पहुँच ३० मार्च २०१३।
|deadurl=प्यारामिटर ग्रहण नै केलक (सहायता)
- ↑ Birtle, Andrew J. (2000). The Korean War: Years of Stalemate. U.S. Army Center of Military History. प॰ 34. Archived from the original on 14 December 2007. https://web.archive.org/web/20071214151848/http://www.history.army.mil/brochures/kw-stale/stale.htm. अन्तिम पहुँच तिथि: 14 December 2007.
- ↑ Defense Casualty Analysis System search Korean War Extract Data File. Accessed 21 December 2014.
- ↑ Bethany Lacina and Nils Petter Gleditsch, Monitoring Trends in Global Combat: A New Dataset of Battle Deaths, European Journal of Population (2005) 21: 145–166. Also available here
- ↑ Jager, Sheila Miyoshi (2013). Brothers at War – The Unending Conflict in Korea. London: Profile Books. प॰ 456. आइएसबिएन 978-1-84668-067-0.
- ↑ Abt, Felix (2014). A Capitalist in North Korea: My Seven Years in the Hermit Kingdom. Tuttle Publishing. pp. 55, 109, 119. आइएसबिएन 9780804844390.
- ↑ Oberdorfer, Don; Carlin, Robert (2014). The Two Koreas: A Contemporary History. Basic Books. pp. 357–359. आइएसबिएन 9780465031238.
- ↑ Burns, Robert; Gearan, Anne (१३ अक्टुबर २००६), "U.S.: Test Points to N. Korea Nuke Blast", The Washington Post।
- ↑ "North Korea Nuclear Test Confirmed by U.S. Intelligence Agency", Bloomberg L.P., १६ अक्टुबर २००६, अन्तिम पहुँच १६ अक्टुबर २००६।
- ↑ ४१.० ४१.१ ४१.२ "Topography and Drainage", Library of Congress, १ जून १९९३, अन्तिम पहुँच १७ अगस्त २००९।
- ↑ Song, Yong-deok (२००७), "The recognition of mountain Baekdu in the Koryo dynasty and early times of the Joseon dynasty", History and Reality v.64।
- ↑ United Nations Environmental Programme, "DPR Korea: State of the Environment, 2003", पृ: १२, मूलसँ २४ जुलाई २०१०-मे सङ्ग्रहित।
|dead-url=प्यारामिटर ग्रहण नै केलक (सहायता)
- ↑ Bill Caraway (२००७), "Korea Geography", The Korean History Project, मूलसँ ६ जुलाई २००७-मे सङ्ग्रहित, अन्तिम पहुँच १ अगस्त २००७।
|deadurl=प्यारामिटर ग्रहण नै केलक (सहायता)
बाह्य जडीसभ[सम्पादन करी]


text:
विचार
– जय शंकर चौधरी
की चाही…? बेटी केर संस्कार, विचार और व्यवहार वा दान दहेज? आग्रह एक बेर पोस्ट के पढ़ियौ आ अपन प्रतिक्रिया व्यक्त करियौ!
दान, दहेज भेटला सँ सब बेटाक माँ-बाप के अत्यधिक खुशी होइत छैन्हि! मुदा कहि दी, ई खुशी क्षणिक छी। असली खुशी, परिवार कें, बेटीक संस्कार, विचार आ व्यवहार सँ भेटै छैन्हि। जे टिकाऊ ये! बेटीक बाप कें ई परम कर्तव्य थीक जे अपना बेटी में संस्कार, विचार आ व्यवहार ई तीनू चीज बढ़िया सँ भेटय ताहि बात पर विशेष बल देथीन। हमरा पूर्ण विश्वास अछि एहि सँ हमर बेटी केहनो विषम परिस्थिति में अपना के ठाढ़ राखत। ऐ तीनू बले ओ सासुर सँ नैहर तक सबहक दिल जीतत!
दान दहेजक खुशी सब कें भेटबे कर’त संभव नहि। दान दहेज नै भेटला पर ओकरा गाँठ बान्हि जीवन भरि बेटीक संग, अमर्यादित व्यवहार, परिवार केर सुख शांति भंग क’ दैत छैक।तें एहेन सुखक गीरह बान्हि बात-बात पर बहू कें अपमानित केनै कोनो तरहें उचित नै अछि। बेटी आन घर सँ लक्ष्मी केर रूप में अहाँ लग एली; ऐ बात कें गीरह बान्हि, हुनक संस्कार आ स्वभाव कें, अपना संस्कार आ स्वभाव में, घुलमिल जाइ तकर कोशिश कय, जीवनक रथ कें आगू बढ़ेबा में परिवार केर सब गोटे कें(दुनू पक्ष) सतत सहयोग करबाक चाही।
सुख आ दु:ख जीवनक दू टा पहलू छी तकर सतत ध्यान राखि सब गोटे एक दोसर कें मान सम्मान केर ध्यान रखने रहबै त कखनौ जीवनक गाड़ी लीक स’ नै हटतै आ हँसैते खेलैत मंजिल तक पहुँचब। कखनौ काल गलतफहमी केर कारणे सेहो रिश्ता में दरार आबि जाइत छै तें परिस्थिति केहनो होइ एक दोसर सँ बातचीत बंद नै राखक चाही। ई संस्कार आ ऐ व्यवहार सँ दुनू पक्ष कें च’लक चाही। जकरा छोट बात कहि नजरअंदाज कयल जाइ छै वैह पैघ बात बनि विस्फोटक कगार पर पहुँचि जाइत छैक तें छोट स छोट बात कें सेहो ध्यान राखक चाही।
कहबाक तात्पर्य जे संस्कार, विचार आ व्यवहार ऐ त्रिशूल सँ जीवनक संघर्षक रण क्षेत्र में केहनो विषम परिस्थिति में हम अहाँ जीत कें अपना वश म’ क’ सकैत छी। तें असली धन के पकडू आ नकली कें त्याग करू। धन्यवाद! 🙏
जय मिथिला जय मैथिली जय माँ जानकी
-जय शंकर चौधरी, ✍२९/१०/२०


text:
बिहारशरीफ़ । सिलाव क खाजा क स्वाद आब विदेश क लोक सेहो जल्द चखि सकताह। राज्य क एहि मशहूर मिठाई क निर्यात देश क अलावा यूरोपीय देश मे हुए जा रहल अछि।
एहि मिठाई कए नामी-गिरामी कंपनीक तर्ज पर ब्रांड क रूप मे मार्केट मे उतारबाक योजना पर काज लगभग पूरा भ चुकल अछि। एखन धरि खस्ता आ लाजवाब स्वाद वाला इ खाजा कए राजगीर जेबा काल पर्यटक चखि लैत छथि। खाजा क बढ़ैत कारोबार एकरा आब उद्योग क दर्जा क लायक बना देलक अछि।
सिलाव क काली साह खाजा दुकान क संचालक संजय लाल एकर खुशबू आ स्वाद कए देश-विदेश तक पहुंचेबा लेल एकटा योजना तैयार केलथि अछि। संजय लाल क हौसला कए देखि कए जिला उद्योग केंद्र सेहो हुनका आर्थिक सहयोग द एहि उद्योग कए स्थापित करबा मे दिलचस्पी देखा रहल अछि।
करीब 60 लाख टकाक लागत स इ उद्योग सिलाव मे स्थापित भ रहल अछि। जाहि ठाम स खाजा कए आधा किलो आ एक किलो क प्लास्टिक कंटेनर मे नाइट्रोजन पैकिंग करा कए दिल्ली, अहमदाबाद आ मुंबई पठाउल जाएत, ओहि ठाम स इ यूरोपीय देश मे निर्यात कैल जाएत। गौरतलब अछि जे एखन बिहार स सीधा विदेश लेल निर्यात नहि भ सकैत अछि किया जे बिहार मे केंद्र सरकार एखनधरि अपन निर्यात केंद्र नहि खोललक अछि। ताहि लेल मखनाक निर्णयात सेहो अहमदाबाद स होइत अछि आ बिहार कए राजस्व क भारी क्षति होइत अछि।
खाजा क निर्यात क तैयारी मे जुटल संजय लाल कहला जे योजनाक अनुसार अगर सब किछु समय पर भेल, त सिलाव स खाजा क निर्यात संभवत अगस्त माह स शुरू भा सकत। एहि ठाम स मीठ खाजा क अलावा नमकीन खाजा क सेहो निर्यात भ सकत। अपन अथक प्रयास स काली साह खाजा दुकान क संचालक संजय लाल वर्ष 1987 मे मॉरीशस मे अंतरराष्ट्रीय मिठाई महोत्सव मे एहि मिठाई कए अंतरराष्ट्रीय मिठाई घोषित करौने छलाह। एहि वर्ष खाजा क कारोबार दू करोड़ टका तक पहुंच गेल अछि।
संजय लाल क तमन्ना अछि जे एकटा छोट सन बाजार मे बनए वाला इ खाजा कए अन्य ब्रांडेड कंपनी क मिठाई क भांति पहचान देल जाए। जिला उद्योग महाप्रबंधक रामचंद्र सिंह कहैत छथि जे ओ पूरा प्रयास करि रहल छथि जे जल्द- स- जल्द इ उद्योग शुरू हुए। ओ कहला जे एकर प्रक्रिया शुरू करि देल गेल अछि।


text:
विचार
– शुभचन्द्र झा, राजविराज
कतय जा रहल अछि समाज?
धिक्कार अछि ओहि समाजके जे एखनहुँ बेटीके रानी पुताेहुके नाैकरानी बुझैत अछि। बडका बडका ठाेप, पाग पहिर अपनाके बडका कहाबैके साेच रखैत छथि। कथीके बडका ? माेनक बडका कि कर्मक बडका छी? काेनाे बेटीबला नञ चाहैत छै बेटी दु:खी रहए, अपन साकरता अनुसार बेटीके बिआहमे लाेक लाजक डर, मर्यादाक पालन करैत गाेर लगाइक रूपमे नगद द दै छै ताकी बेटावला घरसं किए खर्च कराैक और बेटाबला तकराबाद बेटीबला अहिठाम बरियातीक माने गँवारी भाेज बुझि ५०/७५ किएक पुरे २००के संख्यामे पहुँचैत छथि त एहेनके बेटीबला कि कराै बरियातीके माला, पाग आ डाेपटासं सम्मान कराै ? छि: छि: एहेन बिआहमे सामेल हाेमयबला समाजक ठिकेदारके चुल्लू भरि पानिमे डूबि नञ मरि जेबाक चाही ?
कथीले चाही परशुराम जयन्ती? बिद्यापति स्मृति पर्व? एहिसब नाम पर समाज, ब्यबसायीसं टका झाेरी आ नचनिञा-बजनिञा, कनेक तरक भरक देखाकय पाइ उडा दी, कारण अपन कमाओल त अछि नञ त माेह किएक लागत! ओ देखाकय कि बुझाबय चाहैत छी जे हमर जाति एतेक संगठित अछि, एतेक सबल अछि?
अछि भुजी भाङ्ग नञ आ चललाै हें समाज सुधारक ढाेंग रचाबय। थू थू! हम पाइ लेन देन भेल बरिआती नञ जाएब कहनिहार अपनाके बडका बुझनिहारके २०० बरियातीमे सामेल हाेइत देखलाै। समाजक नामके ठीकेदारी लेनिहार सामाजिक संस्थाक पदाधिकारीके बरियाती ओैर सरियाती दुनु पक्षके भकाेसैत देखलाै। त एहेन समाज कथीले? मात्र भाेजक प्रबन्ध मिलाबय लेल त नञ चाही एहेन समाज।
समाजक अर्थ हमरा नजरिमे १० के लाठी १ के बाेझ, शिक्षामे वृद्धि, गरीबक उद्धार, समाजक युवासबके सुकर्मके पाठ पढा बुझा आगू बढाैनाइ। आजूक समाज कतय जा रहल छैक? युवासब कु-मार्गपर बढि रहल छै। कर्जा उठा उठा विदेश कमाबय जा रहल छैक आ ओम्हरसं ओ नञ, ओकर लाश बक्सामे बन्द भ’ क’ आबि रहल छैक। समय पर वर-कनिञाके बिआह नञ भ’ रहल छैक। बेटीक बाप धियापुताके नीक संस्कार देवामे कसरि नञ छाेडैत छै। बेटाबला ओतय घटक नञ पहुँचैत छै। बेटा बेसी पढि लेने छै ओ पश्चिमी दुनिञामे रमि गेल छै। ओहेन वरके बेटीबला बेटी देबय नञ चाहैत छै। बहुत उदाहरण देखलापर बिदेसियाक हाथ देबाकाे नञ चाही कारण ओहनके समय बिताबयबला भेटले रहै छै। एहिसब बातक समसामयिक चर्चा परिचर्चा करबाक, समस्या समाधान करबाक कहियाे कुनु समाजक ठीकेदारके फुरसत छै?
समाजक नामसब दहेज मुक्त मिथिला, अपन ब्राह्मण समाज, मैथिल ब्राह्मण समाज, ब्राह्मण सेवा समाज, ब्राह्मण महासभा, वाह रे समाज। काेनाे भी समाज उत्थानक लेल अनुशासन, एकहि रङ्गक नियम कानून सबहक लेल जँ किओ एक गाेटे नञ माने त समाजक रट, सामाजिक संस्थाके बदनाम नञ कएल जेबाक चाही। सब स्वतन्त्र छै। स्वविवेक पर छाेडि दिओै। फिजूल, देखाबटी काज बिल्कुल नञ हेवाक चाही। एहेन संस्थाके समाज सुधारक नाम पर किओ अपना लग बैसय नञ दिओै।
ई पाेष्ट बहुत गाेटेके निक नञ लागत से हम बुझैत छी। ई हमर निजी विचार छी। सहमत हाेय त बढिञा, असहमत हाेय त बढिञा। हम ब्राह्मण जातिसं रहलाक कारण एहिसं जुडल संस्थासबके नाम लेेने छी, कमाेबेस सब जातिक संस्थाक अबस्था एहिना छै। ब्राह्मण सन गेल गुजरल काेनाे नञ, टका चाहबे करी, सम्मानक पाग, डाेपटा, माला मात्र नञ ५ टुक बस्त्र भेटतै त आओराे बढिञा। द्वारि लगिते ठण्डा-गरम, पेटभरबा जलखै जहिमे बारह अना फेकबाक लेल, खानामे कम स’ कम ३ घंटा। माछाे, माउंसाे, रसगूल्ला, लालमाेहन जे आइ काइल्ह उजरा ललका कहबाक चलन छैक, फलफूलक समय रहाै त पचीस/पचास तक कलमी आम, घरमे पाव भरिमे चारि गाेटे कारण कमाओलक खर्च बरियाती गेलापर सीनाके पुठाके कमस कम २ सेर, कहियाे नञ अपन पैसास’ २ रसगूल्ला कीनिकय खेनिहार अनकर माल बुझि साै सैकड़ा, पातपर १०/०५ फेकायाे जाय त काेनाे बात नञ। ओतय बेटापक्ष बडका कहाबय ले २०० के संख्यामे बेटीबला ओहिठाम जाय, समाज मूकदर्शक बनि ठहाका पर ठहाकाके बढाबा दाैक, छिया छिया! अत्यधिक सलाह, सुझाओ आ प्रतिक्रियाक प्रतीक्षामे। धन्यवाद।


text:
पूरा मिथिला मे मज़दूरक ट्रैफिकिंग मे एकटा पैघ नेटर्वक काज क रहल अछि। एहि रैकेट मे तमाम दलक नेता आ पैघ पैघ सफ़ेदपोश शामिल छथि, जिनका एहि मज़दूर क बदला मे कम्पनी मोट रकम दैत अछि।
दरभंगा। जखन चहुओर इ समाद पसरल अछि जे कोरोनाक कारण भेल लॉकडाउन स उपजल परिस्थिति मे बिहार क लोक घर लौटबा लेल आफन तोडने छथि, गुजरात आ कर्नाटकक सरकार बिहारी मजदूर कए रोकबा लेल सतत प्रयास क रहल अछि, एहन परिस्थिति में मिथिलाक एकटा पिछडल जिला स मजदूर कए रातिक अंधरिया मे तेलंगाना कोना चल गेल। पूरा समाज लेल इ एकटा कलंक जेकां अछि, मुदा बिहारक उपमुख्यंमंत्री एकरा श्रमशक्ति क संज्ञा द रहल छथि।
शुक्रदिन भोर मे खगड़िया स रिवर्स माइग्रेशन क इ मामला देशक सामने आयल। 222टा मजदूर क तेलंगाना क लिंगमपल्ली गुलाम बना ल जाउल गेल। इ सब ओहि ठाम चाउर मिल मे काज करबा लेल गेलाह अछि। डीएम आलोक रंजन घोष क कहब अछि जे बिहार सरकार क आदेश स एहि मजदूर कए तेलंगाना जेबाक अनुमति देल गेल। सवाल उठैत अछि जखन बिहार सरकार लोक कए घर स बाहर नहि निकलबा लेल लॉकडाउन लगौने अछि तखन 222टा मजदूर कए राज्य स बाहर मजदूरी करबा लेल कोन कानून स पठेबाक आदेश देलक। सवाल इ सेहो अछि जे दोसर राज्य मे फंसल बिहारी कए घर अनबा लेल जखन ट्रेन चलल या बिहारक गुलाम मजदूर कए फैक्टरी तक पहुंचेबा लेल ट्रेन चलाउल गेल अछि? तेसर गप इ जे तेलंगाना स आयल लेबर ब्रोकर कए बिना जांच आ कोरेंटाइन केने जिलाधिकारी कोना गाम गाम घूमबाक अनुमति देलथि। एतबा नहि जिलाधिकारी आखिर कोन कानून स लेबर ब्रोकर कए गुलाम मजदूर कए ल जेबाक लेल बस उपलब्ध करौलथि।
उल्लेेखनीय अछि जे बिहार स तेलंगाना जाहि मजदूर कए ल जाउल गेल अछि ओहि मे स अधिकतर अलौली गाम क लोक अछि। अलौली 40 साल स एकटा केंद्रीय मंत्रीक रामविलास पासवानक पुश्तैनी गाम अछि आ विकासक चिराग एहि ठाम एखन धरि नहि जरल अछि। इ सच अछि जे बिहार क माथ पर गिरमिटिया क कलंक पुरान अछि, मुदा इ सेहो सत्य अछि जे 19वीं सदी मे जखन बिहार स गिमिटिया परदेस जाइत छल त ओहि मे मिथिलाक कोनो मजदूर शामिल नहि होइत छल, मिथिलाक मजदूर कए गिरमिटिया बनबाक मजबूरी नहि छल। मुदा आइ गिरमिटियाक पहिल खेप मिथिला क ओहि गाम स गेल जाहि गाम मे सबसे लंबा समय तक केंद्र में मंत्री रहबाक रिकार्डधारी रामविलास क पुश्तेनी घर अछि।
दरअसल आजादीक बाद बिहारक मजदूर आ किसान पर देशक नजरि अछि। कम विद्रोही आ मेहनती स्वसभावक कारण मिथिलाक मजदूर देश लेल जरूरी भ गेल छल। हरित क्रांति क बाद त मजदूर मतलब बिहार बना देल गेल। एक दिस तटबंध बना खेत खत्म छल, दोसर दिस कारखाना बंद क ओकरा खंडहर बना देल गेल। एकटा पैघ कारोबार मजदूर सप्लाइ एजेंसीक रूप मे सामने आयल। बिहार क 80 प्रतिशत नेता एहि कारोबार स जुडल छथि आ इ कारोबार लगभग 25 हजार करोड क बताउल जा रहल अछि। बिहारक विकास स नहि केवल इ 25 हजार करोडक कारोबार खत्म भ जायत, बल्कि विकसित राज्यक पूरा आर्थिक ढांचा चरमरा जायत। एहन मे इ उम्मीद करब मूर्खता थीक जे बिहारक नेता राज्यक विकास लेल कोनो डेग उठौताह। खगडियाक घटना इ बुझबा लेल आसान उदाहरण अछि जे बिहार मे मजदूर बेचनिहार नेताक पहुंच आ हिम्मत केतबा बढि चुकल अछि।
7 मई कए राति मे खगड़िया स तेलंगाना गेल ट्रेन कोन कानून स चलल तेकर जानकारी रेलवे एखन धरि नहि देलक अछि, किया त रेलवे दिस स जारी अधिसूचना मे साफ कहल गेल अछि जे देश मे केवल मजदूर, छात्र आ पर्यटक कए हुनका घर पहुंचेबा लेल ट्रेन चलाउल जा रहल अछि, तखन मजदूर कए कारखाना मे काज करबा लेल विदेस ल जेबाक लेल इ कोन ट्रेन चलाउल गेल छल। रेलवे एकर जबाव एखन धरि नहि देलक अछि।
आधिकारिक तौर पर इ ट्रेन तेलंगाना सरकार क अनुरोध पर चलाउल गेल अछि। लॉक डाउनक परिस्थिति मे कोनो सरकार दोसर प्रदेश स मजदूर कोना मंगा सकैत अछि। रेलवे तर्क कानून संम्मत नहि कहल जा सकैत अछि। ओना पहिने कहल गेल जे खगडिया मे फंसल तेलंगानाक मजदूर लेल ट्रेन आयल छल, मुदा जखन इ सवाल उठल जे खगडिया मे एतबा पैघ संख्या मे मजदूर किया रहत, तखन धीरे धीरे सत्यस बाहर आयल।
प्रत्यक्षदर्शी क दावा अछि जे ट्रेन मे सबटा मैथिल मजदूर छल आ अधिकतर त रामविलास पासवानक गाम अलौलीक छल।
दानापुर डिवीजन स भेटल सूचनाक अनुसार एहन कोनो ट्रेन चलबाक सूचना नहि अछि जे मजदूर कए गृह प्रदेश स बाहर ल जेबा लेल जाउल गेल अछि। शुक्रदिन साझ तक इ पूरा मामला संदिग्ध छल, बिहार स मजदूर कए एहि लॉक डाउन मे तेलांगना ल जेबाक आपराधिक कोशिश पर मीडियाक पैघ वर्ग चुप छल, मुदा किछु पत्रकार एकर सतत परत खोलबा मे लागल छलाह। दैनिक प्रभात खबर मजदूर जेबाक शुरुआती रिपोर्ट ब्रेक केलक त पत्रकार पुष्यपमित्र एकर पडताल करैत सूत्र खोलबाक पहिल प्रास केलथि। पुष्यमित्र कहैत छथि जे एहि मे कोनो प्रभुत्वशाली व्यक्ति क भूमिका लगैत अछि। पूरा मामलाक गहराई स छानबीन हेबाक चाही।
छानबीन क जरुरत एहि लेल सेहो जरूरी अछि जे खगड़िया स 222टा गुलाम मजदूर कए तेलंगाना पठेलाक बाद बिहार क उप मुख्यमंत्री सुशील मोदी बहुत खुश छथि आओर राज्य लेल एकटा पैघ उपलब्धि मानि रहल छथि। स्वभाविक अछि जे बिहार मे कोनो काज मजदूर लेल नहि अछि। मनरेगा मे सहो ककरो काज नहि भेट रहल छै। एहन मे लॉकडाउन कए ताक पर राखि बिहार सरकार अगर मजदूर कए दोसर प्रदेश जेबा लेल अनुमति देलक अछि त जरुर पैघ आर्थिक समझौता भेल होएत। सुशील मोदी खुशी ओहि दिस इशारा करैत अछि।
पिछला 48 घंटा मे एकटा ध्यान देबा योग्य गप भेल जे कर्नाटक सरकार जखन बिहारी मजदूर कए रोकलक त बिहार मे खूब राजनीतिक बयानबाजी भेल, मुदा तेलंगाना मजदूर पठेबा पर ओहि प्रकारक विरोधी बयान कोनो नेता नहि देलथि, किया त इ एतबा पैघ कारोबार बनि चुकल अछि जे एहि बिरहनी क खोता मे के अपन हाथ देत। कशिश न्यूज क संपादक संतोष सिंह कहैत छथि जे गुलाम मजदूर कए तेलंगना पठेबा लेल एतबा गोपनीयता बरतल गेल छल जे बहुत किछु पता नहि चलि सकल अछि।
मामला क परत खोलबाक काज केलथि तेलंगाना स आयल प्रवासी मजदूर। ओ कहला जे हमरा सब संग तेलंगाना स दूटा दलाल आयल छल जेकरा एहि ठाम स मजदूर कए ल जेबाक छल। दूनू मजदूरक कहब छल जे इ सब मजदूर ल जा कए ओहि ठामक कोरोबारी संग ओकर सौदा करैत छथि। कहबा लेल जरूर इ कहि सकैत छी जे इ सब तेलंगाना मे बिहारी मजदूर कए काज दियेबाक पुण्य करैत छथि। दूनू ब्रोकर क नाम अछि राम बालक सिंह आ बचन देव सिंह जे नवादा क रहनिहार छथि। एहि क्रम मे नाम आयल एकटा स्थानक। बेलदौर। जखन ओहि ठामक जनप्रतिनिधि स सम्पर्क कैल गेल त पता चलल जे पचौत गाम क दमाद ऋषि कुमार पिछला एक सप्ताह स तेलंगाना चलबा लेल मजदूर कए लोभ द रहल छथि। ऋषि कुमार स सतत सम्पर्क मे राम बालक सिंह आ बचन देव सिंह छलाह।
इ तीनू एहि रैकेटक बहुत छोट मोहरा छथि। हिनकर सबहक काज गाम मे मजदूर कए टेबब अछि, मतलब एहन मजदूर कए ताकब जे कोहुना परदेस जेबा लेल तैयार भ जाये। तीनू मिल कए कुल 222टा मजदूर कए चलबा लेल तैयार क सकलाह, जखन कि टारगेट हिनका लग कम से कम एक हजार मजदूरक छल। हालांकि गामक लोकक कहब छै जे मज़दूर तैयार नहि छल, मुदा इ सब परिवार कए दस दस हजार टका द तैयार केलथि, किछु मजदूर परिवार कए धमकी त देबाक सूचना अछि। साम, दाम, दंड सबटा लगौलाक बाद मजदूर तेलंगाना चलबा लेल तैयार कैल गेल।
हालांकि खगड़िया डीएम क कहब अछि जे एकर कोनो जानकारी हुनका लग नहि अछि। ओ एतबा जरुर कहैत छथि जे जाहि ट्रेन स मजदूर आयल छल, ओहि ट्रेन स मजदूर नहि गेल। मजदूर लेल दोसर ट्रेन आयल छल। ओ कहला जे मजदूर कए बिहार सरकार क निर्देश पर तेलंगाना पठाउल गेल अछि। गामक लोक स विपरित राय रखैत डीएम दावा करैत छथि जे मजदूर परदेस जेबाक लेल तैयार छलथि। ककरो जबरन या टकाक लोभ द कए नहि ल जाउल गेल। ओ कहला जे तेलंगाना सरकार क आग्रह पर मजदूर कए पठाउल गेल अछि, एकर पूरा खर्च तेलंगाना सरकार वहन केलक अछि। मुदा डीएम एहि सवालक जबाव नहि द सकलाह जे रेलवे मजदूर कए परदेस ल जेबा लेल कोन अधिसूचना स ट्रेन चलौलक आ लॉकडाउन मे जिलाधिकारी मजदूर कए काज करबा लेल कोना जेबाक अनुमति देलथि। डीएम क जबाव स एहि पूरा रैकेट क ताकत क अनुमान लगाउल जा सकैत छल, मुदा सांझ होइत होइत मामला आओर साफ भ गेल।
मीडिया मे इ खबरि तेजी स आयल जे लेवर ठेकेदार गाम गाम पहुंच चुकल अछि। गुजरात, केरल, पंजाब आ हरियाणाक ठेकेदार एहन कईटा ट्रेन स गुलाम मजदूर ल जेबाक तैयारी क रहल अछि। गाम गाम मे मजदूर कए तैयार करबा लेल विधाय आ सांसद क लोक लामबंदी मे लागल छथि। जाहि ट्रेन स प्रवासी मजदूर आयल ओहि ट्रेन स लेवर ठेकेदार सेहो उतरि रहल छल। जे गुलाम मज़दूर कए सूरत, मुबंई, तेलंगाना आ केरल मे नौकरी दियेबाक नाम पर मिल मालिक आ मज़दूर दूनू स मोट रकम वसूलैत रहल अछि। इ लेवर ठेकेदार खगड़िया, सुपौल, मधेपुरा, सहरसा, दरभंगा, मधुबनी और सीतामढी आदि जिलाक सदूर गाम मे शुक्रदिन देखल गेल। एकटा ठेकेदार चौथम प्रखंड क प्रमुख क देवर छथि। सत्ताधारी दल स जुड़ल छथि। सीधा सम्बन्ध सत्ता क शिखर स छैन। पत्रकार जखन एहि रैकेट कए उदभेदन लेल सक्रिय भेल त नवादा चौथम प्रमुख पति क फोन पत्रकारक मोबाइल पर टनटना गेल। मुदा रेकी मे जे पत्रकार लागल छलाह हुनकर पहचान नहि भ सकल आ ओ जानकारी जुटेबा मे सफल रहलाह।
एहि खेल मे जाहि दूटा मोहराक चर्च अछि ओहि मे स एकटा क नाम विकास आ दोसरक नाम श्रृषि अछि। दूनू नवादा गाम क रहनिहार छथि। दूनू छह मई कए गाम पहुंचलाह। ओहि दिन सबटा मज़दूर कए ल फेर तेलंगाना लौट गेलाह। विकास क पिता कहला जे छह मई कए हमर बेटा आ संजय क भाई गाम आयल छलाह आ भोजन केलाक बाद गाम स 20टा मजदूर ल कए सहरसा चल गेलाह। आगूक गप हमरा संज्ञान मे नहि अछि। दोसर दलाल संजय स जखन पत्रकार सवाल केलथि त हुनकर कहब छल जे हमर भाई तेलंगाना स आयल छल आ ओहि दिन लौट गेल। खगड़िया प्रशासन ओकरा लेल वाहनक व्यकवस्थाह केने छल। सहरसा आ खगड़िया क बैलदोर आ नवादा स 222 मज़दूर कए ल जेबा लेल ओ आयल छल। किछु पुरान मजदूर आ किछु नव मजदूर ओकरा संग गेल अछि। गाम मे कोनो काज नहि छै, एहि ठाम रहि कए की करैबे, भूखे मरबा स नीक जे बाहर जा कए कमा ली। एहि मे कोन अपराध। एहि बीच, सिमरी बख्तियारपुर स 40टा मजदूर तेलगंना लेल छह मई कए रवाना भेल, इ सूचना मीडिया मे आयल। पूरा मिथिला मे मज़दूरक ट्रैफिकिंग मे एकटा पैघ नेटर्वक काज क रहल अछि इ लगभग साफ भ चुकल छल। सूत्र क जानकारी स इ सेहो साफ भ गेल छल जे एहि रैकेट मे तमाम दलक नेता आ पैघ पैघ सफ़ेदपोश शामिल छथि, जिनका एहि मज़दूर क बदला मे कम्पनी मोट रकम दैत अछि।
मजदूर कए तेलंगाना जेबा लेल कोना मजबूर कैल गेल, ताहि संबंध मे एकटा मामला तखन उजागर भेल जखन मीडिया ओहि मजदूरक घर पहुंचल। रमा देवी (बदलल नाम) क पति 7 मई कए जबरन तेलंगाना गेलाह। रमा देवीक कहब छल जे पिछला बेर पति कए नौकरी लगेबाक नाम पर ठेकेदार मोट रकम क मांग केलक। हम अपन किछु सामान गिरबी राखि ठेकेदार कए टका देने छलहुं। ओ कर्ज हमरा पर अछि। ठेकेदार हमर पति कए नौकरी जरुर लगा देने छल मुदा ओ जे कमाइत छलाह सबटा टका ठेकेदार पचा रखैत छल। फैक्ट्री मे 12 -12 घंटा काज केलाक बाद महज पांच हजार टका दैत छल। बाकी कहैत छल जे पति कए रखबा आ खुएबा मे खर्च भ गेल। एतबा टका त गाम जिला मे सेहो कमा लैत ओ किया जायत परदेस। मुदा कर्ज क कारण जेबा लेल मजबूर भ गेल।
पिछला 24 घंटा मे कईटा गाम मे मजदूर परिवार कए सख्त- निर्देश देल जा रहल अछि जे पत्रकार स गप नहि करबाक अछि। करीब आधा दर्जन पत्रकार कए चौथम क प्रमुख पति खुद फोन क कहलथि अछि जे बिना पुंछने हमर गाम किया गेलहुं, जे जानकारी लेबाक छल हम देबा लेल तैयार छी। प्रखंड प्रमुख क पति क सीधा कहब छल जे इ सब पटना आ हैदराबाद स निर्देशित अछि, हम सब मात्र निर्देश क पालन क रहल छी। हम सब कोनो गैर कानूनी काज नहि केलहुं अछि, जे कानून तोड़लक अछि ओहि पर मीडिया कार्रवाई करबा लेल प्रयास करै। सबटा व्यकवस्थाह सरकार केलक अछि, त सरकार गैर कानूनी काज करत। शायद प्रखंड प्रमुखक इ विश्वाछस उप मुख्यमंत्री क श्रमशक्ति क बखान स पैदा भेल अछि।
संजय होइत या खगडिया डीएम या फेर उपमुख्यमंत्री सुशील मोदी सब एकरा पर गर्व करैत छथि, मुदा इ अपराध कोना नहि भेल। विकास आ श्रृषि दूनू 6 मई कए खगड़िया पहुंचल। सरकार क नियम छै जे ओकरा 14 स 21 दिन तक कोरेंटाइन सेंटर पर राखल जायत। एहन मे दूनू गोटे कए खगड़िया आ सहरसा क कईटा गाम मे भ्रमण करबाक अनुमति कोना देल गेल। दूनू गाम गाम जा कए मजदूर कए जमा करैत रहलाह आ प्रशासन हाथ पर हाथ ध बैसल कोना रहल। उलटा हिनका सब कए मजदूर ल जेबा लेल दस टा बस मुहैया कराउल गेल, कोन कानून स, इ त साफ साफ अपराध छै। मुदा जबाव केकरा लग छै। फिलहाल, एहि मामला मे कईटा परत आ नाम उजागर होएत..एखन मामला कए दबेबा लेल सब सतर्क भ गेल अछि। बिहार सरकार सेहो आब और गुलाम मजदूर बाहर पढेबा स अपन हाथ ठार क देलक अछि। देखबाक चाही एकर प्रभाव समाज पर केतबा पडैत अछि।